Srpska razmatra opciju priključenja Turskom toku | Trebinje Live\nSrpska razmatra opciju priključenja Turskom toku\nDirektor "Gas-Resa" Slobodan Puhalac je izjavio da je strateško opredjeljenje Republike Srpske u gasnom sektoru određivanje pravca snabdijevanja ruskim gasom preko Srbije.\nPuhalac je naveo da bi time postupak i lokacija priključka za Republiku Srpsku trebalo da budu identični planiranom iz "Južnog toka", a to je kod Čente, između Zrenjanina i Beograda.\nPrema njegovim riječima, najizgledniji i najsigurniji pravac za nabavku gasa u ovom trenutku je projekat koji će biti nastavak "Turskog toka" sa krajnjim odredištem u Baumgartenu u Austriji.\n"Pretpostavka je da će `Južni tok` i nova alternacija većim dijelom biti identični u prostoru Srbije, a način priključenja Republike Srpske potpuno identičan", rekao je Puhalac za "Nezavisne novine".\nOn je istakao da je kompanija "Gas-Res" u stalnom kontaktu sa partnerima u Ruskoj Federaciji i Srbiji jer razvojne planove žele uklopiti u opcije izgradnje novog pravca snabdijevanja gasom onako kako bude dogovoreno između "Gasproma" i ostalih zemalja partnera.\nPuhalac je naveo da je ovih dana na sastanku ministara spoljnih poslova Mađarske, Srbije, Makedonije, Grčke i Turske, dogovoreno formiranje radne grupe za izradu studije izvodljivosti za izgradnju gasovoda koji bi bio povezan na gasovod "Turski tok".


Brendon - Blic Online\nMiljana Kulić i Branislav Radonić Brendon napravili su haos u spavaćoj sobi i razbudili sve zadrugare u cik zore.\nBranislav Radonić Brendon sinoć je bio gost u emisiji kod Ognjena Amidžića i tom prilikom pokazao novo lice koje je svima skrenulo pažnju.\nBranislav Radonić Brendon prepoznatljiv je po svom specifičnom ponašanju, a bez obzira na to što sa mnogima ulazi u verbalne sukobe, on nikada nije nasrtao fizički ni na koga.\nVRIŠTALA, TRESLA SE I CEPALA MAJICU SA SEBE Nakon žestoke svađe pala je preko kreveta, usledila jeziva scena (VIDEO)\nBranislav Radonjić Brendon pokušao je da od Rade Vasić uzme malo hleba, a kada ga je videla pokušala je da ga uhvali, ali se saplela i svom snagom pala preko kreveta.\nNemanja Tošić preksinoć je pretukao Branislava Radonjića Brendona, nakon čega je diskvalifikovan, a Brendonu je zbog udaraca ukazana lekarska pomoć.\nUčesnici rijalitija dobili su zadatak da glume, a jedan od najsmešnijh učesnika svima je bio Branislav Radonić Brendon. Brendon je glumio Snežanu iz "Snežane i 7 patuljaka", pa je izabrao autentičan kostim. On se uvukao u suknjicu, mrežaste čarape i crven donji veš, pa je šetao po bini i izvodio scenu, koju je smislio sam. Kako je sve izgledalo pogledajte u videu.


Opštinska izborna komisija završila rad posle lokalnih izbora u PalancI: Mandati dodeljeni, sledi zakazivanje konstitutivne sednice SO(VIDEO)\nPredsednik starog saziva lokalnog parlamenta Nikola Vučen treba da zakaže konsitutivnu sednicu najkasnije 15 dana nakon objavljivanja konačnih rezultata izbora. Sednica treba da se održi najkasnije 2 meseca posle objave konačnih rezultata izbora\nOpštinska izborna komisija (OIK) u Palanci je završila rad posle lokalnih izbora održanih 25. marta. Proglašeni su konačni rezultati izbora i doneta rešenja o dodeli mandata za 49 odbornika.\nNa poslednjoj sednici OIK dodeljena su pojednična rešenja odbornicima, pa su se stekli zakonski preduslovi za zakazivanje konstitutivne sednice Skupštine opštine S. Palanka. Takođe, Verifikacioni odbor treba da potvrdi mandate odbornicima.\nPo zakonu, konstitutivnu sednicu zakazuje predsednik starog saziva SO, koji je funkcionisao do uvođenja Privremenog organa i mera. To je Nikola Vučen, koji treba da zakaže sednicu najkasnije 15 dana od proglašenja konačnih rezultata lokalnih izbora.\nKonstiututivna sednica treba da bude održana najkasnije dva meseca posle objavljivanja konačnih rezultata izbora.


EU: Od 2006. lakši put do "kratkoročnih " viza za odredjene kategorije stanovnika\nVize za SCG se neće ukinuti u skoro vrijeme, jasno je poručeno danas od strane najviših evropskih autriteta. Medjutim, na inicijativu komesara za unutrašnje poslove i pravdu, Franca Fratinije, već od naredne godine treba očekivati lakši put do "kratkoročnih " viza za odredjene kategorije stanovnika.\nPriča o vizama je razlličita, ukoliko se priča iz razičitih uglova- iz zapadnobakanskog, koji podržava poslednji izveštaj Medjunarodne krizne grupe, postojanje sadašnjeg ošrog viznog režima za stanovnike SCG i ostatka regiona, dovodi do opasnosti "getoizacije" Balkana i kršenja evropskog obećanja o približavanju regiona Uniji.\nDirektor za Balkan Medjunarodne krizne grupe, Nikolas Vajt:\n"Evropske unija je dala neka obećanja Zapadnom Balkanu, obećanja koja još nisu ostvarena. Veoma je važno da Unija održi data obećanja, ne samo zbog vlastitog kredibiliteta, već zbog bezbednosti i ekonomskog razvoja regiona".\nDa li se ta priča ponavlja, priča o neodržanim obećanjima?\n"Mislim da je reč o ispravnoj oceni. Evropska unija je sačinila odredjene sporazume u Solunu 2002. godinei o vizama. Do sada nismo videli nikakav progres na tom polju. U meduvremenu, vidimo da se Unija odlučuje za slične mere prema Ukrajini, Rusiji i Kini - mi se pitamo kakvi su, u stvari evropski prioriteti?"\nSa druge strane, na kojoj je, za nedavno održanim okruglim stolom o vizama u Briselu sedeo evropski komesar Franko Fratini, stoje podaci da je, samo prošle i u prvom kvartalu ove godine, više od pola miliona ljudi prokrijumčareno na Zapad sa ili preko Balkana, a u okviru trgovine ljudima. Stoji još i realan ili ne strah Evropljana, koji Evropska komisija mora da uvaži.\nEvropski komesar za unutrašnje poslove i pravdu, Franko Fratini:\n"Situacija se verovatno neće promeniti ni nakon apliciranja država Zapadnog Balkana za članstvo u EU. kao i u slučaju Bougarske i Rumunije, liberalizacija viznog režima dolazi na red tek u završnoj fazi procesa pristupanja, nikako na počeku pregovora. Uvereni smo da u ovoj fazi eventualno uklanjanje viznog režima za gradjane država Zapadnog Balkana još uvek, ponavljam, još uvek nije realna opcija".\nOn, konkretno, ukazuje - na listi lica koja traže azil u EU, u samom vrhu su ona koja dolaze sa područja državne zajednice:\n"Srbija i Crna Gora je na drugom mestu liste zemalja porekla onih koji traže azil sa skoro 50 hiljada zahteva za azilom , zabeleženih od 2003. do prvog kvartala 2005. godine".\nSa druge strane, komesar Fratini ukazuje na obavezu da se brine za bezbednost Evropljana koji se liberalizacijom viza za Zapadni Balkan mogu osećati ugroženima:\n"Kao odgovoran za pravdu, bezbednost i temeljne slobode EU, ne mogu da ugrozim bezbjednost evropskih gradjana. Morate se složiti da bezbednosni izazovi, poput terorizma i organizovanog kriminala, traže od nas da budemo na oprezu - da stvorimo funkcionalne i prektične zakonske instrumente".\nMedjutim, imajući na umu "tesnu vezu" Balkana i EU, komesar Fratini je najavio vlastitu inicijativu da se SCG i ostatku Balkana znatno ublaži i pojednostavi proces dobijanja "kratkoročnih" viza- posebno za odredjene kategorije stanovnika- studente, poslovne ljude, profesore i diplomate.\nOn primeti da su zabeležena dobra iskustva iz sličnih sporazuma sa Rusijom i Ukrajinom, te tako najavljuje, već u januaru naredne godine, da će novom, austrijskom predsedništvu EU predočiti ovaj plan.


Novosadska opozicija i aktivisti protiv izgradnje Balaševićevog muzeja u u Univerzitetskom parku | (Vesti - 23.12.2021) Novi Sad\n23.12.2021 u 09:46h\nNovosadska opozicija i aktivisti protiv izgradnje Balaševićevog muzeja u u Univerzitetskom parku\nOdbornička grupa Demokratske stranke Srbije – Miloš Jovanović predložila da se iz dnevnog reda XXIII sednice Skupštine Grada Novog Sada, zakazane za danas u 10 časova, povuče predložena prva tačka dnevnog reda – Predlog plana generalne regulacije Univerzitetskog parka u Novom Sadu.\nKako navode u Obrazloženju, "javnost i građani Novog Sada su uznemireni najavom usvajanja Plana generalne regulacije Univerzitetskog parka u Novom Sadu, s obzirom da plan predviđa uništavanje preko 500 kvadratnih metara zelene parkovske površine izgradnjom muzeja sa prodavnicom, kafeom i smeštajnim kapacitetima".\n– U javnosti postoje znatna neslaganja u pogledu namene i osobina predloženog novog objekta u parku, o čemu su tokom izrade Plana primedbe podnosili i građani i strukovna udruženja, te postoji realna potreba za dužom i kvalitetnijom javnom raspravom i korigovanjem Predloga plana generalne regulacije Univerzitetskog parka u Novom Sadu – navodi se u saopštenju DSS-a.\nTakođe, šef odborničke grupe Srpske radikalne stranke Đurađ Jakšić rekao je da postoje i druge lokacije u gradu na kojima se može izgraditi muzej posvećen Balaševiću.\nU utorak je, uz prisustvo pojedinih gradskih čelnika i porodice Balašević, predstavljeno idejno rešenje muzeja posvećenog pokojnom kantautoru. Gradonačelnik Novog Sada Miloš Vučević je rekao da će on lično i gradska uprava učiniti sve da pomognu u ispunjenju "ovog zaveta".\nOLIVERA BALAŠEVIĆ: Porodica podržava otvaranje Đoletovog legata\nKako je pisao 021.rs, u toku javnog uvida podneto je 10 primedbi. Osim pojedinaca, primedbe su uložili i Gradska uprava za kulturu, Centar za razvoj demokratskog društva "Europolis", Fondacija "Docent dr Milena Dalmacija", "Ekološki front Novi Sad", Društvo arhitekata i Mesna zajednica Liman. Ekološki front Novi Sad je već ranije predlagao da se ovaj muzej izgradi na Salajci.\nIzvor: Moj Novi Sad, Danas.rs, Radio 021\nPovezane teme Balaševićev muzej demokratska stranka srbije Ekološki front Novi Sad europolis muzej posvećen đorđu balaševiću skupština grada novog sada srpska radikalna stranka univerzitetski park


» Seka Aleksić napušta Srbiju!\nPevačica Seka Aleksić i njen suprug Veljko Piljikić planiraju da svoj život nastave u Beč, piše „Press“.\nNaime, malo je poznat podatak da u austrijskoj prestonici\nova folk zvezda već nekoliko godina ima dva luksuzna stana. Kako navodi ovaj list, bračni par se na taj korak odlučio jer im veoma prija život u Beču, a Seka želi da se upravo tamo i porodi! Seka je vantelesnu oplodnju zakazala za septembar, tako da joj je želja da se porodi upravo u tom gradu!\nPevačica je nedavno izgubila bebu u drugom mesecu trudnoće što je veoma potreslo, pa je rešila da zatrudni veštačkim putem. Inače, Seka i Veljko već duže vreme žive na relaciji Beč – Beograd, a želja im je da kupe sebi veliko imanje u blizini austrijske prestonice, gde planiraju da sagrade kuću u kojoj će živeti. Pevačica je nešto slično uradila pre nekoliko godina, kada je sazidala dvorac u okolini Stare Pazove.\nTagovi: [ beč, odlazak, seka aleksić, srbija ]\nNema komentara na “Seka Aleksić napušta Srbiju!”\n« Jovana Janković je možda trudna\nBritni se vratila na scenu! »


EXPRES - “Miljacku nemamo, a kofer ste već uzeli” OVAKO JE DOČEKAN DAČIĆ U GRAČANICI\n“Miljacku nemamo, a kofer ste već uzeli” OVAKO JE DOČEKAN DAČIĆ U GRAČANICI\n“Miljacku nemamo, a kofer ste već uzeli”.\n[dropcap type="square" color="COLOR" background="COLOR" ]P[/dropcap]redsednik Socijalističke partije Srbije (SPS) Ivica Dačić stigao je u Gračanicu, a u porti manastira dočekalo ga je više stotina članova i pristalica partije koju predvodi.\nOkupljeni su lidera socijalista dočekali uz uzvike “Ivice, Srbine”.\nČlanovi i simpatizeri socijalista nosili su partijske zastave, a na nekim od njih nalazi se lik lidera SPS-a Ivice Dačića.\nNeposredno pred dolazak vicepremijera Srbije i lidera SPS-a, Ivice Dačića, u Gračanicu, dogodio se incident, kada je u zgradi preko puta manastira meštanin Mihajlo Radenković okačio uvredljiv transparent. Policija ga je privela.\nOkupljene pristalice SPS-a koje su došle da dočekaju svog lidera ispred manastira Gračanica iznenadio je transparent na kome je pisalo „Mi Miljacku nemamo, a kofer ste već uzeli“.\nMihajlo Radenković, raseljeno lice iz Kosovo Polja, a odnedavno stanovnik Gračanice, okačio je ovaj transparent na zgradi preko puta manastirske kapije, pokušavajući da isprovocira pristalice SPS-a.\nNedugo zatim, nekoliko članova SPS-a sa centralnog Kosova, među kojima i jedna devojka, otišlo je u zgradu i skinulo transparent. Ubrzo je reagovala i policija koja je privela Radenkovića.\nKako nezvanično saznajemo Radenković je simpatizer Srpske napredne stranke. Priveden je u policijsku stanicu u Gračanici.\nMore in this category: « Jovanović: Šeselju nije mesto u 2016. godini\t"To mi je valjda hvala što sam ih dve godine držao na vlasti, a da nisam morao" »


Počelo obeležavanje komemoracije žrtvama petojunske tragedije u Smederevu - SDCafe.rs\nHome\tInfo\tPočelo obeležavanje komemoracije žrtvama petojunske tragedije u Smederevu\nPočelo obeležavanje komemoracije žrtvama petojunske tragedije u Smederevu\nObeležavanje godišnjice apokaliptične tragedije u Smederevu biće od ove godine sasvim drugačije\nUdruženje ''Kulturno nasleđe grada Smedereva'' (KNGS) organizuje niz manifestacija vezanih za tragediju koja je u Drugom svetskom ratu zadesila Smederevo. Prema rečima istoričara Dušana Mitrovića, predsednika ovog udruženja, obeležavanje 72-godišnjice najveće tragedije u istoriji Smedereva je već počelo:\n„KNGS ima za cilj da, na sam dan tragedije, oda poštu nastradalima u eksploziji na više načina. Planirana je i svečana akademija u Centru za kulturu. Obeležavanje je počelo prvog aprila otvaranjem literarnog i likovnog konkursa za učenike osnovnih i srednjih škola na temu petojunske tragedije.''\nPrema rečima predsednika KNGS obeležavanje ove tragedije važno je ne samo za grad Smederevo već i za celu zemlju jer je ovo jedan od najtragičnijih događaja u modernoj srpskoj istoriji.\nOvo je ujedno bila i najveća tragedija srpskog teatra u njegovoj dvovekovnoj istoriji a i najveća tragedija srpske železnice, istakao je Mitrović.\nKNGS je pokrenuo ovu akciju sa ciljem da se na najbolji način oda pošta svim žrtvama. Ovom udruženju za obeležavanje ovog događaja priključili su se univerzitetski profesori, umetnici, književnici i vodeći mediji u zemlji.\nPodsećamo, udruženje KNGS osnovali su u februaru Dušan Mitrović i Velimir Mladenović. Za sve zainteresovane građane tu je i imejl adresa udruženja:\nNovi Jaguar XJR\nŽarko Pavlović: Hoću gladijatore, uložio sam 8 miliona evra u fudbal\nDunav raste iz sata u sat\nVremeplov (29. mart 2012.)


Domazet: Polt ne želi saradnju\nsa Nišom i Novim Sadom\nNIŠ - Ambasador SAD u SCG Majkl Polt saopštio je da ne želi da se sastane s gradonačelnikom Niša Smiljkom Kostićem, jer ga smatra protivnikom reformi, još prilikom susreta u niškom Američkom kulturnom centru, februara ove godine, rekao je juče predsednik niških demokrata Vladimir Domazet.\nDomazet je izjavio da je američki ambasador Polt, prilikom posete Nišu za vreme dok je on bio predsednik Skupštine grada, rekao kako je "neprijatno iznenađen da je za gradonačelnika Niša izabran čovek koji je pravosnažno osuđen". "Takođe je rekao - vrlo jasno - da ne želi nikakvu saradnju s Novim Sadom, u kojem je prethodno na lokalnim izborima izabrana SRS. Kazao je da taj grad neće čak ni da poseti", rekao je Domazet.\n"Nije tačno da je američki ambasador dezinformisan o odnosu Kostića prema institucijama u Nišu, koje su osnovane uz finansijsku pomoć SAD. On me je tada zamolio da ocenim situaciju u gradu i od mene je dobio precizne informacije. Razgovarali smo, takođe, i o daljoj saradnji i projektima koje su SA donirale u Nišu", rekao je Domazet.\nGlas je juče objavio informaciju da je američki ambasador Polt uputio ovih dana oštro pismo gradonačelniku Niša Kostiću, u kojem mu najavljuje mogućnost prekida saradnje zbog informacija da gradska vlast namerava da blokira institucije, kakve su Američki kulturni i Medija centar, koje su osnovane uz donacije SAD. Kostić je za naš list kazao da je bio "potpuno zatečen takvim pismom", ali da je naknadnom proverom utvrđeno da je američka ambasada "dezinformisana".\nU kabinetu niškog gradonačelnika su dodali da imaju informacije da je Polt uputio slične dopise sa najavom prekida saradnje "gradskim čelnicima iz skoro svih stranaka osim DS-a, "koja je, izgleda, jedina partija koja sprovodi reformsku politiku za koju se SAD zalažu".\nAmbasada SAD u Beogradu je juče u izjavi za medije zvanično potvrdila da je gradonačelniku Kostiću upućeno pismo u kom je informisan o politici pružanja američke pomoći. U njoj se navodi da SAD "neće pružati pomoć entitetima koje kontrolišu, ili su u vlasništvu zvaničnika koji se protive saradnji sa Međunarodnim tribunalom za bivšu Jugoslaviju, demokratizaciji i drugim reformama".\nKostić je pre dva meseca, zajedno sa ministrom za kapitalne investicije Velimirom Ilićem, u ime Nove Srbije, poklonio automobil "škoda oktavija" porodici haškog optuženika generala Vladimira Lazarevića. Politički protivnici mu u "minuse" ubrajaju i činjenice da je ranije bio poslanik SPS-a, kao i da je nedavno za gradskog menadžera izabrao Vlastimira Đokića, presednika niških socijalista, čime je "pokazao da se još nije distancirao od Miloševićevog režima".\nOdbor za sprečavanje sukoba interesa razbesneo mnogobrojne funkcionere u Srbiji\nNagle temperaturne promene čest uzrok zdravstvenih problema građana\nNovina ministra zdravlja, najavljena za početak maja, još se ne primenjuje\nNezapamćeno nevreme opštini nanelo štetu od pola miliona evra\nDomazet: Polt ne želi saradnju sa Nišom i Novim Sadom\nMinistar ne mari za visoko obrazovanje\nOtvoren Prvi sajam erotike\nProsvetari u štrajku od 1. septembra\nSpiskovi za otpuštanje u zdravstvu


Zlatibor - Ministar Rasim LJajić posetio štand Zlatibora\nMinistar Rasim LJajić posetio štand Zlatibora\nCeremoniji svečanog otvaranja 40. Sajma turizma koji je danas počeo u Beogradu, prisustvovali su najviši zvaničnici Srbije. Ovom prilikom ministar trgovine, turizma i telekomunikacija Rasim LJajić bio je gost na štandu Zlatibora.\nU prijatnom razgovoru sa predstavnicima Turističke organizacije Zlatibor i opštine Čajetina, ministar se upoznao sa sjajnim rezultatima koje ostvaruje Zlatibor u konstantnom povećanju broja turista i noćenja.\nMinistar je imao priliku da se u VR (virtual reality) kutku na trenutak nađe na Zlatiboru, uživa u skijanju i pogledu na Tornik, ali i da se vozi trasom buduće gondole koja će povezivati centar Zlatibora sa najvišim vrhom.\nOvo je bila idealna prilika da se ministru predstave projekti kojima Zlatibor nastoji da privuče nove goste i koji će učiniti da se najposećenija srpska planina nađe u turističkom vrhu ovog dela Evrope.\nMinistar Rasim LJajić posetio štand Zlatibora X


RTS :: Evroligino "ne" Fibinim kvalifikacijama!\nKošarka Evroligino "ne" Fibinim kvalifikacijama!\nsubota, 20. maj 2017, 17:47 -> 18:31\nEvroligino "ne" Fibinim kvalifikacijama!\nPrvi čovek Evrolige Đordi Bertomeu rekao je da košarkašima koji igraju u tom takmičenju neće dozvoliti da nastupaju za svoje reprezentacije u novim terminima u kalendaru Fibe među kojima su i kvalifikacije za Svetsko prvenstvo.\n"Kada je NBA saopštila da neće dozvoliti igračima da igraju za reprezentacije, niko ništa nije rekao. Mi smo sada samo ponovili ono što smo odlučili pre 18 meseci, da novi termini u kalendaru Fibe neće biti uvršteni u naš kalendar. Naša pozicija se nikada nije menjala", rekao je Bertomeu, preneo je sajt Sportando.\nPrvi čovek Evrolige naveo je da bi igrači koji igraju u Evrokupu mogli da igraju za reprezentacije.\n"Daćemo sve od sebe da se igrači iz Evrokupa priključe reprezentacijama. Evrokup ima manje utakmica, ali za Evroligu nema mesta", dodao je Bertomeu.\nPredsednik Košarkaškog saveza Italije Đani Petruči rekao je nedavno da će biti kažnjeni oni igrači koji se ne odazovu pozivu selektora.\n"Ako je prvi odgovor kazna, to znači da nema volje da se razgovara i da se reši problem. Ako nemate najbolje igrače u reprezentaciji znači da varate navijače, ali i da ne poštujete državni tim", rekao je Bertomeu.\n(subota, 20. maj 2017, 18:31) - Markovljev [neregistrovani]\nDali se igrači još išta pitaju, u rukama vlasnika klubova, liga i neznam čega. NBA sada i EURO liga jednostavno zabrani igračima da igraju za svoju reprezentaciju. Nova potvrda, da su igrači danas robovi svojih vlasnika. Najveći ponos je igrati za reprezentaciju, ali to je bilo pre 20 ili 30 godina. Nažalost i igračima je novac na prvom mestu, pa se ni nebune što im se brani da igraju za svoju zemlju. Tuga doklesmo došli.\nZvezda sa Fenerbahčeom igra 27. februara\nRadonjić: Izašli smo iz korone, realnost je da vidimo koliko možemo\nGabrijel Dek se vratio u Real


Kineska četvrt i alternativna kulturna matrica | TONS\nKINESKA ČETVRT I ALTERNATIVNA KULTURNA MATRICA\nPoslednjih godina se u odnosu na tradicionalnu kulturnu produkciju grupišu programi i dešavanja u okviru nove kulturne matrice – ka avangardi i alternativi, čiji je programski epicentar Studentski kulturni centar, a prostorni epicentar – Kineska četvrt. Nova kreativna energija koja deluje na prostoru Kineske četvrti deo je ideja i aktivnosti koje su kandidovale Novi Sad za Evopsku prestonicu kulture 2021.\nAlternativa tradicionalnoj kulturnoj matrici su institucije kao što su: Likovni krug – Udruženje umetnika Petrovaradinske tvrđave i Kulturni centar CK13. Likovni krug je najveća neformalna kolonija umetnika na svetu, jer na prostoru Petrovaradinske tvrđave, već više od pedeset godina okuplja preko 200 umetnika, najviše slikara. Tu treba pomenuti i Galeriju ITD ili Institut za transfuziju dizajna. Kulturni centar CK13 je sedište alternativnih i inovativnih programa koji korespondira sa publikom avangardnog senzibiliteta i različitih identiteta.


Svijet - datum: 2018-03-27 BEČ OSUDIO KRŠENJE LJUDSKIH PRAVA U TURSKOJ Prekinuti pregovore sa Ankarom\nAustrijski kancelar Sebastijan Kurc osudio je kršenje ljudskih prava u Turskoj i pozvao na prekid razgovora sa Ankarom o pristupanju EU, prenijeli su njemački mediji.\nOn je tokom intervjua za magazin „Velt” rekao da treba prekinuti razgovore sa Ankarom, jer vlast sistematski krši ljudska prava i najvažnije demokratske vrijednosti, kao i zbog činjenice da se više ne sprovodi Kopenhagenski kriterijum, koji sadrži pravila kojima se određuje da li je neka zemlja spremna za pristupanje EU.\nKurc je dodao da je Turska dalje važan partner EU i da bi se odnosi Ankare i Brisela trebali održavati na osnovu politike dobrog susjedstva, prenio je „Sputnjik”.\nOdnosi između Brisela i Ankare pogoršani su nakon propalog vojnog puča u Turskoj u julu 2016. godine. Ankara je Evropu optužila da daje azil onima koji su organizovali vojni puč, dok je Brisel oštro kritikovao zatvaranje novinara i aktivista za ljudska prava u Turskoj i suspendovao pripreme za novo poglavlje u pregovorima o pristupanju Turske EU. Predsjednik Evropske komisije Žan-Klod Junker je prošle godine rekao da Ankara preduzima korake koji udaljavaju Tursku od EU, kao i to da postoje osobe u Turskoj koje bi za propale pregovore o pristupanju htjele da okrive Uniju.


Olga stigla do polufinala u Antaliji – Sport ONLINE\nOlga stigla do polufinala u Antaliji\n19/11/2016 Radio Sport Tenis 0\nOlga Danilović (15) je na fjučersu u Antaliji ostvarila prvu pobedu u profesionalnoj karijeri, a onda je nastavila da „niže“ rivalke\nTalentovana Olga Danilović savladala je u 1. kolu fjučersa u Antaliji (šljaka, 10.000 dolara) tri godine stariju Indijku Raman 2:0 (6:1, 6:1). Bila je to 15-godišnjoj Srpkinji prva pobeda u profesionalnoj karijeri.\nOlga koja je za ovaj turnir dobila vajld kartu, u 2. kolu igrala je sa Austrijankom Karolinom Kurc i ponovo bila ubedljiva 2:0 (6:3, 6:1) protiv rivalke koja ima 20 godina i bila je postavljena za osmog nosioca.\nDanilovićeva je na najbolji mogući način je iskoristila „vajld kard“ za ovaj turnir, u 3. kolu savladala je Švajcarkinju Kjaru Grim 2:0 (7:6 (7:4), 6:2) i sada joj predstoji polufinale u kome će se sastati sa osam godina starijom Austrijankom Piom Kenig (23), drugim nosiocem.\nOvo je za Olgu najuspešnija sezona u karijeri, 2016. je obeležila titulom na Rolan Garosu za juniore i naslovom šampiona Evrope za igračice do 16 godina. Trenutno je 14. juniorka sveta.


SAD: Naredni dani pokazaće spremnost Irana za dogovor\nTanjug 10. decembra 2021. 07:26\nVAŠINGTON – Biće potrebno nekoliko dana da se proceni da li Teheran pokazuje fleksibilnost u pregovorima o nastavku poštovanja iranskog nuklearnog sporazuma iz 2015. godine, poručio je portparol američkog Stejt departmenta Ned Prajs.\n„Verovatno će proći još nekoliko dana dok ne budemo stekli utisak o tome gde su pozicije Irana u kontekstu ponovnog pokretanja ove runde i fleksibilnosti koju mogu, a možda i ne žele da pokažu“, rekao je Prajs, prenosi Rojters.\nOn je naglasio da će se Teheran iznenaditi ako očekuje da će SAD pokazati slabost u pregovorima i poručio je da Vašington želi diplomatsko rešenje, te da se nada da Iran takođe ne želi eskalaciju krize.\nU Beču je danas nastavljena nova runda pregovora o obnavljanju sporazumu o nuklearnom program Irana.\nFrancuska, Velika Britanija i Nemačka su, nakon prošlonedeljne runde, prve posle petomesečne pauze, izrazili razočarenje pristupom Teherana, koji zahteva više ustupaka nego što je dogovoreno sporazumom koji je poznat kao Zajednički sveobuhvatni plan akcije (JCPOA).\nJCPOA je dogovoren 2015. između Irana i Britanije, Kine, Francuske, Nemačke, Rusije i SAD, a sporazum je imao za cilj da uspori iranski nuklearni program, kako bi se osiguralo da ne može da razvije atomsko oružje, u zamenu za ublažavanje sankcija.\nAmerički predsednik Donald Tramp 2018. odlučio je da SAD istupe iz sporazuma i uveo je nove sankcije protiv Irana, koji je potom nastavio sa proizvodnjom obogaćenog uranijuma, potrebnog za proizvodnju atomske bombe.\nAktuelni predsednik SAD Džozef Bajden izrazio je spremnost za novi sporazum sa Iranom, ali direktnih razgovora između predstavnika dve zemlje nema.\nIndirektni američko-iranski pregovori u Beču, koji se odvijaju u dva različita hotela iza zatvorenih vrata i u kojima diplomate preostalih strana u sporazumu posreduju između njih, pošto Teheran odbija direktan kontakt s Vašingtonom, imaju za cilj da obe strane ponovo nastave poštovanje sporazuma u potpunosti.


VojvodinaCafe - Potpisivanje protokola za TE-TO Novi Sad\nPotpisivanje protokola za TE-TO Novi Sad\nVest objavljena: 15.01.2014 08:57\nProtokol o ulaganju u rekonstrukciju postojećeg i izgradnju novog bloka za kombinovanu proizvodnju električne i toplotne energije u Termolektrani-toplani (TE-TO) Novi Sad biće potpisan danas u Vladi Srbije. Potpisivanju protokola prisustvovaće ministar energetike, razvoja i zaštite životne sredine, Zorana Mihajlović, najavljeno je iz resornog ministarstva, a prenosi Radio Televizija Vojvodine.\nProtokol o pregovorima za zaključenje ugovora o zajedničkom ulaganju u TE-TO Novi Sad potpisaće v.d direktora EPS-a, Aleksandar Obradović, gradonačelnik Novog Sada, Miloš Vučević, predsednik odbora direktora "Energije Novi Sad" Miloš Stojanović, i ovlašćeni predstavnici konzorcijuma ponuđača, Roland Tot i Pol Smit.\nVrednost projekta je procenjena na više od 250 mliona evra. Predviđeno je da TE-TO Novi Sad ima 400 megavata električne snage i 300 MW toplotne.


Lažna sniženja razljutila kupce | Trebinje Live\nJedna od najstarijih trgovačkih caka lažna sniženja naljutila su brojne Banjalučane koji su primijetili na policama pojedinih tržnih centara proizvode na kojima su istaknuti nevjerovatni popusti.\nKupci su ostali u čudu kada su u banjalučkom tržnom centru "Maksi" u ponudi vidjeli jetrenu paštetu od 150 grama čija je prethodna cijena, kako je istaknuto bila 10,95 maraka, a sa popustom od 91 odsto, sada košta jednu marku. Svi koji su se zatekli u tom tržnom centru mogli su da pazare i kokošiju supu na sniženju po cijeni od 0,85, iako je njena cijena i prije popusta bila ista.\nMeđutim, u marketing službi tržnog centra "Maksi", istakli su da je to greška prilikom ukucavanja cijene zaposlenih u marketu, a ne namjerna greška da bi obmanjivali kupce.\n- Svi naši kupci imaju pravo da na takve greške ukažu i da u takvim situacijama traže da im se naplati izložena, niža cijena. Logično je da jedna pašteta ne može koštati deset maraka - istakli su u tržnom centru "Maksi" i dodali da se ovaj centar uvijek trudi da udovoljiti kupcima i njihovim potrebama nudeći im razne popuste i akcije.


Septembar - Prosvjeta obeležila 110 godina postojanja Udruženja književnika Srbije\nU okviru Duhovnih razgovora, koje SPKD "Prosvjeta - odbor u Austriji organizuje svake prve subote u mesecu, u Hramu Vaskrsenja Hristova u Beču, obeležen je proteklog vikenda veliki jubilej - 110 godina postojanja Udruženja književnika Srbije. Tom prilikom, svoja književna ostvarenja, stihove i aforizme, bečkoj publici su predstavili ugledni članovi UKS-a i književnici: Radomir Andrić, predsednik, Aleksandar Čotrić, član Komisije za prijem članova i Milan Lukić iz Beograda.\nIspred Hrama Vaskrsenja Hristova, prisutne je pozdravio sveštenik Jovan Alimpić i tom prilikom čestitao predstanicima UKS-a veliki jubilej, ističući značaj okupljanja i svih kulturnih aktivnosti SPKD Prosvjeta, kada je reč o očuvanju srpskog duhovnog i nacionalnog bića u Austriji.\nSrđan Mijalković, predsednik SPKD Prosvjeta - odbor u Austriji se zahvalio gostima, što su uprkos mnogobrojnim obavezama u godini jubileja, doputovali u Beč i naj taj način po prvi put i u rasejanju, predstavili najstariju i najveću književničku organizaciju u Srbiji.\nKroz Duhovne razgovore prisutne je vodila profesorka Svetlana Matić, koja je, kako je rekla, počastvovana činjenicom da je član UKS-a i da joj je poverena veoma zahtevna obaveza da "bečkoj čitalačkoj publici predstavi istaknute književnike i poslenike kulture iz Beograda, koji su svojim dosadašnjim kreativnim nastojanjima, već za života, ostavili neizbrisiv trag na srpskom kulturnom sazvežđu".\nRadomir Andrić, predsednik UKS-a koji je, između ostalog, objavio preko trideset knjiga poezije i nedavno proslavio 50 godina svog književnog rada, podsetio je da je Udruženje osnovano davne 1905. godine na čijem je čelu tada bio njegov prvi predsednik Simo Matavulj, Jovan Skerlić sekretar, a među prvim članovima, kako je rekao, bili su Aleksa Šantić i Jovan Dučić. Ovom prilikom je veoma nadahnuto govorio svoje stihove i podsetio na značaj knjige kao kulturnog dobra, podsetivši da se i ove godine održavaju 52. Međunarodni susreti pisaca u Beogradu, kojima su do sada prisustvovali i mnogobrojni nobelovci. "Pokušavamo da se povežemo sa piscima u rasejanju, jer su veze između nas bile pokidane, a naš je zadatak da sačuvamo identitet i stvaralaštvom prevazilazimo poteškoće na koje nailazimo," istakao je Andrić.\nAndrić je ovom prilikom profesoru Srđanu Mijalkoviću uručio Veliku plaketu UKS-a povodom pet godina rada SPKD Prosvjeta- odbor u Austriji na očuvanju i razvijanju srpskog jezika, kulture, umetnosti i ćiriličnog pisma i za razvijanje veza sa matičnom državom i UKS-om. Dogovoreno je i uskoro potpisivanje Protokola o međusobnoj saradnji.\nSatiričar Aleksandar Čotrić, je naglasio da UKS posebnu pažnju posvećuje piscima koji stvaraju u dijaspori i da od ukupno 1600 članova koje Udruženje broji, čak 260 njih je iz rasejanja. Pisci iz dijaspore svoja književna ostvarenja, kako je istakao, mogu da objavljuju i u "Književnim novinama".\nČotrić je kao narodni poslanik prisutne pozdravio i u ime Narodne skupštine Republike Srbije i istakao značaj kulturnih veza između Beograda i Beča. Posebno je pohvalio dosadašnji rad bečke Prosvjete na očuvanju srpskog kulturnog i nacionalnog identiteta i naglasio: "Mi nemamo, trenutno, u zapadnoj Evropi, značajniju organizaciju. Vaš program je Vaše ime".\nČitajući aforizme za decu i odrasle izazvao je osmeh i oduševljenje na licima prisutnih.\nDeo delegacije UKS-a bio je i Milan Lukić, pisac iz Beograda, koji je ovom prilikom uspešno predstavio Antologiju narodnih pesama o Marku Kraljeviću, čiji je priređivač.\nU okviru svoje trodnevne poseti Beču, predstavici UKS-a su, između ostalog, posetili sedište bečke Prosvjete i dogovorili dalje korake u budućoj saradnji. Položili su cveće na spomenik Vuku Stefanoviću Karadžiću, velikom reformatoru srpskog jezika, Evropejcu koji je više od pola veka živeo u kosmopolitskom Beču i time podsetili na neraskidive kulturne veze između dve svetske metropole, na lepom plavom Dunavu.\nSlužba za medije SPKD Prosvjeta Austrija, Beč, 07.09.2015


Koliko nas sada vakcine štite od Delta soja korona virusa i šta dobijamo od treće doze - eKlinika\n9:00 - 22. 08. 2021.\nPodaci kompanije Pfizer pokazali su da je treća doza vakcina proizvela 5 do 8 puta više antitela protiv Delta soja korona virusa\nPodaci kompanije Pfizer pokazali su da je treća vakcina proizvela 5 do 8 puta više antitela protiv Delta soja Foto: Shutterstock\nDelta soj korona virusa poremetila je plan izlaska Sjedinjenih Američkih Država iz pandemije s obzirom na to da ova varijanta virusa sada čini više od 90 odsto slučajeva u SAD, nakon što je podstakla dramatičan porast infekcija i hospitalizacija u poslednja dva meseca. Sve veći broj ozbiljno obolelih doveo je do pitanja o tome koliko dobro vakcine protiv covid 19 štite od Delta soja.\nNiži nivo antitela kod vakcinisanih\nNeka istraživanja pokazuju da Delta varijanta može delimično izbeći antitela izazvana vakcinom, što znači da vakcinisani ljudi imaju niži nivo antitela koja mogu da zaštite od ovog soja, poreklom iz Indije, u poređenju sa drugim varijantama.\nPregledom više desetina studija i specifikacija proizvođača vakcina, organizacija za javno zdravlje i istraživača iz nekoliko zemalja sveta, u cilju analize koliko dobro covid 19 vakcine Pfizer, Moderna, Johnson & Johnson i AstraZeneca deluju protiv Delta varijante, dolazi se do obećavajućih rezultata. Dok efikasnost vakcine protiv infekcije vremenom opada, zaštita od teških bolesti, hospitalizacije i smrti ipak ostaje visoka.\n– Imali smo sreću da imamo sigurne i efikasne vakcine koje pružaju izvanrednu zaštitu od najgorih posledica ovog virusa – teške bolesti, hospitalizacije i smrti – izjavio je na brifingu u Beloj kući dr Vivek Murthy, američki generalni hirurg.\nDosadašnja saznanja o tome koliko su covid 19 vakcine efikasne protiv Delta soja menja se kako vreme prolazi. Tako je, na primer, istraživanje završeno na proleće 2021. ukazalo na viši nivo zaštite od vakcine protiv Delta soja nego podaci iz poslednjih nekoliko meseci. Opširniji podaci dostupni su za kompanije Pfizer/BioNTech i AstraZeneca, jer agencije za javno zdravlje u Izraelu i Velikoj Britaniji, gde ove vakcine domiraju, stalno nadziru kliničke ishode među svojom populacijom.\nTako je majska analiza javnog zdravlja Velike Britanije pokazala je da su Pfizer i AstraZeneca vakcine bile 88 odsto, odnosno 60 procenata efikasne u sprečavanju simptomatskog covid 19. Međutim, jedno istraživanje iz Izraela, koje je koristilo podatke prikupljene u junu i julu ove godine, otkrilo je da su dve doze Pfizer vakcine bile samo 64 odstoefikasne u sprečavanju infekcije i simptomatskih bolesti.\nObe studije su, međutim, otkrile da su vakcine bile više od 90 procenata efikasne u sprečavanju hospitalizacije. Izraelski podaci otkrili su da je Pfizer vakcina 93 odsto efikasna protiv teške bolesti. Vakcine Moderna i Johnson & Johnson pokazale su podjednako snažne performanse u odnosu na najgore ishode povezane sa Delta sojem, mada su ove vakcine do sada manje proučavane.\nNevakcinisane osobe imaju dvostruko veću verovatnoću da završe u bolnici\nJedna kanadska studija, koja nije recenzirana, pokazala je da je Moderna vakcina 72 odsto efikasna protiv simptomatske Delta infekcije nakon samo jedne doze. U međuvremenu, vakcina kompanije Johnson & Johnson 71 procenat je efikasana protiv hospitalizacije od Delta soja, a do 95 odsto efikasna u sprečavanju smrti, saopštio je Yale Medicine.\nPrema Centru za kontrolu i prevenciju bolesti CDC, nevakcinisane osobe imaju dvostruko veću verovatnoću da budu hospitalizovane sa covid 19 nego vakcinisane osobe. Nevakcinisani su činili oko 97 odsto hospitalizacija u SAD u novom talus epidemije. Više od 1.900 dece, od kojih su mnoga premlada za vakcinaciju, hospitalizovano je sa infekcijom covid 19. U poslednjih mesec dana prosečan broj novih dnevnih slučajeva u SAD se više nego učetvorostručio, sa oko 32.300 obolelih, koliko je bilo 18. jula, na 140.900, registrovanih u sredu. Oko 99,5 odsto novih slučajeva je nevakcinisano.\nEfikasnost vakcina s vremenom opada, potrebni pojačivači\nStručnjaci ističu da Delta varijanta nije jedini razlog zašto se zaštita od vakcine čini malo slabijom nego pre nekoliko meseci. Direktorka CDC Rochelle Walensky rekla je u sredu da su rastuće stope ozbiljnih slučajeva „verovatno posledica i slabljenja imuniteta i jačine rasprostranjene Delta varijante.\nZaista, istraživači su otkrili da se zaštita od blage ili umerene infekcije korona virusom vremenom smanjuje. Na primer, podaci izraelskog ministarstva zdravlja pokazali su da je Pfizer vakcina bila 75 odsto efikasna protiv infekcije kod ljudi koji su primili injekciju u aprilu, dok je ta zaštita pala na 16 procenata kod onih koji su primili vakcinu u januaru 2021.\nTreća doza Pfizer vakcine proizvela 5 do 8 puta više antitela\nStudija University of Oxford objavljena u četvrtak razmatrala je ljude koji su imali ozbiljne infekcije, sa visokim virusnim opterećenjem, što znači više virusa u uzorcima, a to je pokazatelj povezan sa većom zaraznošću. Rezultati su pokazali da je vakcina Pfizer bila 92 odsto efikasna u sprečavanju infekcije sa visokim virusnim opterećenjem dve nedelje nakon druge doze, ali 78 procenata nakon tri meseca. Efikasnost AstraZeneca vakcine pala je sa 69 odsto na 61 procenat u istom vremenskom okviru.\nTakvi nalazi, zajedno sa nedavnim podacima kompanije Pfizer, koji ukazuju da treća doza vakcine protiv covid 19 pojačava zaštitu od Delta varijante, doveli su odluke američke administracije da preporuči primenu pojačivača vakcine nakon 8 meseci od vakcinisanja. Podaci kompanije Pfizer pokazali su da je treća vakcina proizvela 5 do 8 puta više antitela protiv Delta soja. Ako Uprava za hranu i lekove u narednim nedeljama odobri dopunske vakcine, američka „booster“ kampanja počeće 20. septembra, za ljude koji su primili vakcine Moderna ili Pfizer.


Kremlj: Nismo donosili odluke o isporukama oružja u Donbas - Sputnjik Srbija\n12:55 25.12.2017 (osveženo 13:50 28.03.2018) Preuzmite kraći link\n„O ovome nisu donete nikakve odluke“, odgovorio je Peskov na pitanje da li Rusija namerava da postavlja odbrambene sisteme na istok Ukrajine u vezi sa odlukom Sjedinjenih Američkih Država.\nPortparolka američkog Stejt departmenta Heder Navert saopštila je 22. decembra da je Vašington odlučio da snabdeva Ukrajinu odbrambenim oružjem za obezbeđivanje zaštite njenog teritorijalnog integriteta i suvereniteta.\nRusija ne namerava da razmatra ukidanje sankcija\nHladni rat će ličiti na dečju igru u odnosu na ovaj potez\nRusija neće raspravljati o ukidanju sankcija, jer je to pitanje onih koji ih uvode; ali je Kremlj istovremeno zabrinut zbog rasprave o novim antiruskim sankcijama u SAD, izjavio je Peskov.\n„Kremlj i predsednik Putin nikada nisu skrivali svoj negativan stav prema sankcijama koje se primenjuju prema Rusiji. Predsednik Putin dosledno govori da smatramo da su ove sankcije nezakonite i da Rusija u principu ne namerava da raspravlja o ukidanju ovih sankcija, i to i ne čini. To je više pitanje koje bi trebalo da bude na dnevnom redu onih koji su doneli ovakvu odluku“, naveo je Peskov.\n„Ali, istovremeno, Rusija se, pre svega, vodi principom reciprociteta u ovom pitanju i u slučaju kada se Rusiji uvode različita ograničenja. Oni, naravno, ne mogu da ostanu bez odgovarajućeg odgovora, čije rešenje donosi šef države“, naglasio je on.\nOdgovarajući na pitanje da li u Kremlju postoji bilo kakva zabrinutost zbog mogućeg isključenja Rusije iz međubankarskog SVIFT sistema, Peskov je rekao da ne može da učestvuje u takvim diskusijama.\n„Postoje sankcije. Ne znamo kakve će one biti. Sve su ovo zasad obrazloženja koja se ne zasnivaju ni na kakvoj zvaničnoj informaciji“.\nRanije je u intervjuu za „Fajnenšel tajms“ direktor „Zberbanke“ German Gref upozorio na potencijalno isključivanje Rusije iz međunarodnog sistema SVIFT u okviru novih ograničavajućih mera SAD i izjavio da će u slučaju njihovog uvođenja Hladni rat ličiti na „dečju igru“. Kako navodi list, za isključenje Rusije iz SVIFT-a zapadni političari su se zalagali od 2014. godine, kada su uvedene prve antiruske sankcije zbog krize u Ukrajini. Zbog pogoršanja odnosa između Moskve i Vašingtona, postoji verovatnoća da se političari opet vrate ovoj inicijativi.\nPutin sa Savetom bezbednosti razmatrao pripremu za Kongres nacionalnog dijaloga Sirije\nPredsednik Rusije Vladimir Putin razgovarao je sa članovima Saveta bezbednosti o rešavanju situacije u Siriji i pripremi za Kongres nacionalnog dijaloga Sirije, izjavio je novinarima portparol Kremlja Dmitrij Peskov.\n„Predsednik je upravo održao operativni sastanak sa stalnim članovima Saveta bezbednosti. Sastanku su prisustvovali Matvijenkova, Volodin, Vajno, Bortnjikov, Patrušev, Šojgu, Lavrov, Nariškin, Kolokoljcev i Ivanov. Razgovarano je o aktuelnim pitanjima unutrašnjeg socijalno-ekonomskog plana, podrobno su razmatrani izgledi za rešenje sirijske krize, pre svega u svetlu nedavno završene druge runde pregovora u Astani, i razmenjena su mišljenja o pripremi Nacionalnog kongresa“, rekao je Peskov.\nisporuke oružja, sankcije, Dmitrij Peskov, Donbas


Vojvođanska banka ponudila subvencionisane kredite za preduzetnike, mala i srednja preduzeća – ICR\nVojvođanska banka se i 2013. godine pridružila programu Vlade Republike Srbije i počela sa odobravanjem kredita sa subvencionisanim kamatama koje će u ovoj godini moći da koriste preduzetnici, i mala i srednja preduzeća (MSP) za održavanje likvidnost i finansiranje obrtnih sredstava.\nPreduzetnicima i malim preduzećima su na raspolaganju krediti do 30 miliona dinara, dok će srednja preduzeća moći da koriste kredite u iznosu do 200 miliona dinara. Privrednici koji budu koristili dinarske kredite plaćaće kamatu najviše do visine referentne kamatne stope Narodne banke Srbije, dok onima koji budu koristili kredite sa valutnom klauzulom kamatna stopa ne može biti veća od 3,5%.\nRok vraćanja kredita je 18 meseci, sa periodom počeka od 5 meseci. U toku perioda počeka, plaća se samo kamata, a ostatak duga se isplaćuje u 13 mesečnih rata. Jednokratna naknada za obradu zahteva iznosi do 0,5%. Pored održavanja likvidnosti i finansiranja obrtnih sredstava, krediti sa subvencionisanom kamatnom stopom se mogu korisiti i za refinansiranje postojećih kredita kod Vojvođanske banke.\nNa ovaj način Vojvođanska banka nastavlja sa podrškom ekonomskom programu Vlade Republike Srbije i aktivno utiče u poboljšavanju ekonomskih prilika u zemji.\nGemaakt van top of the range materiaal\nB2B međuregionalni susreti sa kompanijama iz evropskih regija 4 motora\n25. aprila 2013. Ξ\nEkološko gorivo u Srbiji od 2012. godine\n11. januara 2011. Ξ\nObuka zaposlenih za interno uvođenje i sprovođenje HACCP sistema\n23. februara 2011. Ξ


OTVOREN 'OMLADINSKI BIZNIS INKUBATOR' U OBRENOVCU\nU toku su pripreme Pravilnika kojim će se tačno definisati uslovi korišćenja prostora\nDanas je otvoren prvi ”Omladinski biznis inkubator” u opštini Obrenovac, u prostoru nekadašnjeg bioskopa ”Palež”. Projekat je realizovala Gradska opština Obrenovac u saradnji sa Ministarstvom omladine i sporta i Kancelarijom za mlade. U novom prostoru, mladima je na raspolaganju nova moderna računarska oprema i dobra internet konekcija. Novi ”YouthHub” okupljaće mlade kreativne ljude, studente, đake i sve one koji su zainteresovani da stiču nova znanja i veštine.\nDirektor Kancelarije za mlade opštine Obrenovac Uroš Mirićić naveo je da je novi ”Omladinski biznis inkubator” namenjen svim mladim ljudima, međutim kako kaže, u narednom periodu intenzivno će se raditi na uspostavljanju neophodnih uslova kako bi mladi u Obrenovcu dobili još novih prostora i mogućnosti za dodatna profesionalna i lična usavršavanja.\n– Nastojaćemo da u budućem periodu mladima obezbedimo dodatne prostore, pre svega ovamo mislim na prostor u zgradi Stare opštine, ali i u nekadašnjoj zgradi Doma vojske – naglasio je Mirićić.\nOn je ovom prilikom najavio programe koji će se u narednom periodu realizovati u prosotru ”Omladisnkog biznis inkubatora”.\n– Od ponedeljka, 16. novembra održaće se prva radionica u novom ”Omladinskom biznis inkubatoru”. Mladi će imati priliku da nauče nešto novo, obogate svoje profesionalo znanje i na taj način postanu konkurentniji na tržištu rada – naveo je Mirićić.\nOn je istakao da je prvobitna zamisao, kada je u pitanju korišćenje novog prostora, pre svega da se prostor na korišćenje ponudi mladim ljudima koji imaju neku svoju biznis ideju i koji bi u ovom slučaju besplatno koristili novu računarsku opremu i internet konekciju.\nPrema rečima direktora Kancelarije za mlade, u toku su pripreme Pravilnika kojim će se tačno definisati uslovi korišćenja prostora.\nPrilikom obilaska novog prostora namenjenog populaciji mladih iz Obrenovca, Stanojević se zahvalio Ministarstvu omladine i sporta, koji su podržali realizaciju projekta.


ŠOU PROGRAM KIRJOSA "Mangupski" servis raspametio publiku i završio na špicama, BRITANAC U ŠOKU /VIDEO/ - Sportal\nVl.K. - Vest objavljena: 12:16 - 18.01.2022\nU meču prvog kola na Australijan openu, teniser iz Kanbere je u susretu sa Lajamom Broudijem iz Velike Britanije, napravio sjajan potez.\nKirjos je rešio da iznenadi protivnika tako što se odlučio na servis "ispod ruke", ali je pritom napravio i takozvani "tviner".\nBroudi je promašio ritern, a na tribinama je nastao delirijum. Potez je proglašen za najbolji tog dana na Australijan openu, a "Tviter" je načisto "eksplodirao" zbog ovog autentičnog "kirjovskog" poteza.\nVIDEO: Kirjosov ples po terenu\nTenis Nik Kirjos Tviner Servis Australijan open


MINISTAR VUKOSAVLJEVIĆ PRIMIO DELEGACIJU MAĐARSKE - Ministarstvo kulture i informisanja\nMINISTAR VUKOSAVLJEVIĆ PRIMIO DELEGACIJU MAĐARSKE\nMinistar kulture i informisanja Vladan Vukosavljević primio je danas zvaničnu mađarsku delegaciju na čelu sa ministrom za ljudske resurse Miklošem Kašlerom. Najvažnija tema ovog bilateralnog sastanka bila je implementacija Programa saradnje u oblasti obrazovanja, nauke i kulture između Vlade Republike Srbije i Vlade Mađarske za period od 2018. do 2020. godine, koji je potpisan 9. februara 2018, u okviru zajedničke sednice Vlade Srbije i Vlade Mađarske, održane u Budimpešti.\nTokom razgovora naveden je dobar primer uspešne kulturne saradnje Narodnog pozorišta iz Beograda i Narodnog pozorišta iz Budimpešte, koje večeras i sutra gostuje sa dve predstave „Vrteška“ i „Bank Ban“ u okviru manifestacije „Nedelja mađarske kulture u Srbiji“.\nMinistar Vukosavljević je insistirao da, uprkos činjenici da je saradnja u oblasti prevodilaštva veoma razgranata, treba uložiti dodatne napore da se postigne napredak u ovoj grani kulturne razmene. Kao povod za namenski program u Mađarskoj mogao bi poslužiti izlazak iz štampe, koji se uskoro očekuje, prevod knjige Milivoja Pavlovića „Venac od trnja za Danila Kiša“, kao i zapaženi uspeh koji je delegacija Republike Srbije postigla na međunarodnom sajmu knjiga u Budimpešti.\nNa sastanku su potvrđene inicijative za podizanje spomenika Janošu Hunjadiju u Zemunu, kao i postavljanje spomenika Nikoli Tesli koji bi trebalo da bude postavljen u rekonstruisanom parku Varošliget 2020. godine.\nOba ministra su se saglasila da je u oblasti zaštite i očuvanja kulturnog nasleđa ostvaren ogroman napredak. Prioritetni događaj, planiran za maj 2019. godine je otvaranje zgrade Preparandije za javnost, kao mesta nove stalne postavke muzeja Srpske pravoslavne crkve u Sentandreji. Osim Ministarstva kulture i informisanja u ovom projektu učestvuju i Galerija Matice srpske, Etnografski muzej u Beogradu, Arhiv Srbije i Biblioteka Matice Srpske.\nMinistar Vukosavljević se zahvalio mađarskom kolegi na zajedničkoj saradnji prilikom realizacije projekta obnove sinagoge u Subotici, kojim se Vlada Republike Srbije pridružila zemljama Evropske unije u obeležavanju 2018. kao „Godine evropskog kulturnog nasleđa“, sa ciljem promovisanja bogatstva kulturne različitosti, nasleđa i interkulturnog dijaloga. Ovom prilikom domaćini su pohvalili napore mađarske strane na dosadašnjoj saradnji u okviru realizacije inicijative za proglašenje Novog Sada kao Evropske prestonice kulture za 2021. godinu, uz želju za dalji nastavak ovog uspešnog projekta.\nDve delegacije su se razišle u srdačnoj atmosferi uz opšti zaključak da u skladu sa potpisanim Programom, treba dalje razvijati i unapređivati saradnju između institucija kulture na nacionalnom nivou.


Kopaonik Open: Maja Ćosić prvak države na dugim distancama!\nOrijentirci Jasenice zabeližili su dobre rezultate na ovom tradicionalnom takmičenju\nTradicionalno međunarodno takmičenje u orijentiringu „Kopaonik open 2016“ održano je i ove godine od 13. do 17 jula. Na ovom takmičenju, među učesnicima iz 10 zemalja, nastupili su i orijentirci OK „Jasenica“, koji su i ovoga puta postigli zapažene rezultate.\nOko 200 takmičara nastupilo je na 5 trka „Kopaonik opena“, jednoj trci za „Kup Raške“ koji se tradicionalno održava u okviru ove manifestacije, a takođe je održano i Državno prvenstvo u orijentirngu na dugim distancama.\nOrijentiring klub „Jasenica“ ove godine nastupio je sa 13 takmičara u juniorskoj i mlađim kategorijama i 2 takmičara u seniorskoj kategoriji.\nPrema rečima Miodraga Radisavljevića, iz OK „Jasenica“, rezultati koji su naši orijentirci postigli su veoma zadovoljavajući. Na „Kupu Raške“ osvojena su 3 druga i 3 treća mesta, a na „Kopaonik openu“ najbolji rezultat postigla je Maja Ćosić koja je bila 3 u ukupnom plasmanu na ovom takmičenju i prva na Državnom prvenstvu u dugim distancama.\nPored Maje Ćosić, dobre rezultate postigli su i Jovana Talijan, Tamara Pantić, Nikola Talijan, Sofija Banković kao i Miodrag Radisavljević.\nČlanovi Orijentirng kluba „Jasenica“ i dalje se nalaze na Kopaoniku, gde prisustvuju kampu na kome učestvuje oko 35 takmičara. Kamp obuhvata treninge koji se održavaju dva puta dnevno i stručna predavanja.\nInače, Sportsko društvo „Jasenica“ i ove godine je učestvovalo u organizaciji „Kopaonik opena“ koji tradicionalno okuplja najbolje orijentirce Evrope.


ISO 37001 – Sistemi upravljanja za borbu protiv podmićivanja\nPodmićivanje predstavlja jedno od najdestruktivnijih i najizazovnijih pitanja u svijetu. Prema podacima Organizacije za ekonomsku saradnju i razvoj (OECD), svake godine se za podmićivanje potroši više od 1 trilion US$ i posljedice toga su katastrofalne, uključujući smanjenje kvaliteta života, povećanje siromaštva i gubitak povjerenja javnosti.\nUprkos naporima na nacionalnim i međunarodnim nivoima kada je u pitanju borba protiv podmićivanja, ono i dalje predstavlja značajan problem. Međunarodna organizacija za standardizaciju (ISO) je prepoznala taj problem i razvila je standard koji treba pomoći organizacijama u borbi protiv podmićivanja.\nISO 37001, Anti-bribery management systems, specificira niz mjera koje trebaju pomoći organizacijama u sprečavanju, otkrivanju i rješavanju problema podmićivanja, bilo da se radi o podmićivanju organizacije ili podmićivanju u njenu korist, njenih zaposlenih ili poslovnih partnera. Primjenom povezanih mjera i kontrola, uključujući prateće smjernice, sistem upravljanja za borbu protiv podmićivanja definiše sljedeće zahtjeve:\nrukovođenje, posvećenost i odgovornost najvišeg rukovodstva,\nobuku za borbu protiv podmićivanja,\nprocjenu rizika i provjeru projekata i poslovnih partnera,\nfinansijsku kontrolu, kontrolu nabavki, komercijalnu i kontrolu pri ugovaranju,\nizvještavanje, praćenje, istragu i pregled,\nkorektivne mjere i stalno poboljšavanje.\nDizajniran je na taj način da pomogne organizaciji da implementira sistem za borbu protiv podmićivanja ili da poboljša kontrole koje već postoje. ISO 37001 pomaže da se smanji rizik od pojavljivanja mita i može pokazati vašim zainteresovanim stranama da primjenjujete međunarodno priznatu dobru praksu kada je u pitanju borba protiv podmićivanja.\nISO 37001 može primjenjivati bilo koja organizacija, velika ili mala, u javnom ili privatnom sektoru, i u bilo kojoj zemlji. To je fleksibilan alat koji se može prilagoditi veličini i prirodi organizacije i riziku koji se odnosi na podmićivanje a s kojim se suočava određena organizacija.\nViše o ovom standardu možete naučiti putem ove prezentacije.\nPreuzeto i prilagođeno sa www.iso.org.


Marković: Pomorci sa liste sigurnih zemalja ne moraju u karantin – Borba\nPredsjednik Vlade Duško Marković i čelnici Unije pomoraca Crne Gore – predsjednk Neđeljko Radulović i potpredsjednik Vlado Vučetić saglasili su se danas o konkretnim koracima koje će partnerski preduzeti na prevazilaženju izazova i poboljšanju statusa naših pomoraca čiji su i tradicija i profesionalnost prepoznati i u Crnoj Gori i širom svijeta.\n“U skladu sa tim principom, koji su poštovali među ostalima i naši vrhunski sportisti, naučnici, prosvjetni i medicinski radnici i preduzetnici, neophodna je institucionalna izolacija i pomoraca kao i svih drugih građana prilikom povratka u Crnu Goru”, saopšteno je iz Vlade.\n“Sagledavajući specifičnosti položaja pomoraca, koji i prije početka putovanja provode vrijeme u izolaciji, a u nekim slučajevima bivaju i testirani na koronavirus, izražena spremnost da NKT u najkraćem roku sagleda mogućnost da pomorci koji dolaze iz država van liste budu testirani nakon jedne sedmice izolacije koja bi bila ukinuta u slučaju negativnog testa”, dodaje se u saopštenju.\nNa sastanku, koji je protekao u atmosferi uvažavanja i potpunog razumijevanja, razmotreni su stavovi Unije pomoraca u vezi sa strateškim dokumentima, zakonskim rješenjima, poreskom politikom i tretmanom profesije pomorca generalno. Ukazano je da se podrazumijeva da je Vlada, čiji je mandat obilježen dijalogom sa svim segmentima društva, spremna da partnerski sa predstavnicima naših pomoraca adresira sve izazove i pronađe najbolja zajednička rješenja za njihovo prevazilaženje.\n“U tom kontekstu Vlada je spremna da u partnerstvu sa udruženjima pomoraca radi na pronalaženju najboljih rješenja koja će olakšati ukrcaj naših kadeta na strane brodove”, dodaje se u saopštenju.


Revija iranskog filma u Centru za kulturu Smederevo – Semendria\nRevija iranskog filma u Centru za kulturu Smederevo\n09. februar 2018. KULTURA – U saradnji sa Kulturnim centrom pri Ambasadi I.R. Iran u bioskopu Centra za kulturu će u tekućem mesecu biti održana revija iranskog filma u okviru koje će publika videti šest ostvarenja iranskih reditelja. Sve projekcije počinju u 20 sati, a ulaz je slobodan.\nPrvi u nizu filmova koji će biti prikazivan u okviru revije je „Gde je kuća mog druga?“ Abasa Kjarostamija, lirska priča o osmogodišnjom dečaku u potrazi za domom svoga prijatelja, koji se nađe u nekoj vrsti izleta kroz mesta i trenutke velike lepote. Projekcija će se održati u ponedeljak, 12. februara u bioskopskoj dvorani Centra za kulturu Smederevo\nU utorak, 13. februara publika će moći da prati film „Gde su mi cipele?“, adaptaciju debitantskog romana američke autorke Lise Dženove „I dalje Alis”. Film o ljubavi, porodici i nadi prati život Habiba Kavea, ostarelog vlasnika fabrike koji boluje od Alchajmerove bolesti. Godinama pošto ga je porodica napustila, odluka njegove ćerke da se vrati u Iran i obnovi kontakt sa njim unosi preokret u njegov život.\nFilm „Slatki ukus mašte“ Kamala Tabrizija koji će biti prikazan u ponedeljak, 19. februara, upoznaje gledaoce sa likom univerzitetskog profesora Garusa, sanjara, čoveka sklon maštarenjima. Garus se zaljubljuje u studentkinju koja mu je sličan po karakteru. Njihovoj ljubavnoj priči preti katastrofa kada profesorov poslovni rival izdejstvuje da on bude optužen za nedolično ponašanje.\nU filmu „Pet zvezdica“ Mahšida Afšarzadeha koji se prikazuje 20. februara, studentkinja Marijam zapošljava se kao čistačica u luksuznom hotelu, kako bi obezbedila novac za studije, ali ubrzo biva suočena sa netrpeljivošću i spletkama među osobljem. Kada jednom čuvenom gostu nestane dragoceni predmet, biva optužena i za krađu.\nFilmsko ostvarenje reditelja Ehsana Abdipura, „Sasvim sam“, predviđeno za prikazivanje 21. februara, donosi priču o jedanaestogodišnjaku Ranđru koji se sprijateljuje sa ruskim dečakom nastanjenim u kampu između njegovog sela i nuklearne elektrane. Oni sklapaju iskreno prijateljstvo, ali kada se u njihove živote umeša politika, sve dobija novi oblik. Ranđro odlučuje da krene na neobično putovanje.\nPoslednji film koji će biti na repertoaru u okviru revije iranskog filma je „Pomahnitali top“ Abolhasana Davudija i ona će biti prikazan 22. februara. Radnja povezuje nekoliko mladih ljudi koji se upoznaju putem društvenih mreža, a zbog jedne šale otiskuju se na zastrašujući put koji svakome od njih donosi nov način shvatanja života i društva. Film je dobitnik nagrade “Kristalni Simorg” na 33. Festivalu Fadžr u Teheranu za najbolji film i režiju, najbolje specijalne vizuelne efekte i zvuk, i za najbolji film po mišljenju publike.\n« Srpska streljačka elita ponovo u Smederevu\nPeter Kamaraš tužio Srbiju »


Vijeće ministara sutra o Nacrtu zakona o budžetu institucija BiH\n/ Plus / Politika / Vijeće ministara sutra o Nacrtu zakona o budžetu institucija BiH\nvijesti.ba21.01.2019. u 14:11\nVijeće ministara u tehničkom mandatu trebalo bi sutra u Sarajevu razmatrati Nacrt zakona o budžetu institucija i međunarodnih obaveza BiH za ovu godinu, objavljeno je na stranici ove institucije.\nServisiranje vanjskog duga BiH iznosi 825.760.678 KM i manje je za 178.301.651 KM u odnosu na prethodnu godinu, saopćeno je ranije iz Vijeća ministara u tehničkom mandatu nakon prvog čitanja Nacrta budžeta zajedničkih institucija BiH.\nNacrt budžeta polazi od Globalnog okvira fiskalnog bilansa i politika u BiH za period 2019. – 2021. godine i, nakon procedure u Vijeću, bit će upućen u Predsjedništvo BiH, kao ovlaštenom predlagaču ovog dokumenta.\nNa dnevnom redu je i razmatranje Prijedloga godišnjeg nacionalnog programa BiH 2018. – 2019. godine, čiji je predlagač Komisija za NATO integracioni proces BiH.\nVijeće ministara u tehničkom mandatu nije na prošloj sjednici razmatralo Prijedlog godišnjeg nacionalnog programa BiH.\nMinistar sigurnosti u Vijeću ministara Dragan Mektić rekao je ranije Srni da bi Prijedlog godišnjeg nacionalnog programa BiH 2018. – 2019. godina, čiji je predlagač Komisija za NATO integracioni proces BiH, trebalo biti vraćen ovoj komisiji na usaglašavanje.\nNa sjednici bi trebao biti razmatran i Nacrt zakona o elektronskoj identifikaciji i uslugama povjerenja za elektronske transakcije, informacija o stanju u oblasti migracija BiH u vezi sa povećanim prilivom migranata u BiH, kao i informacija o stanju sigurnosti u BiH u 2017. godini.\nU planu je i rasprava o izvještaju o radu Komisije BiH za granicu za period juli – decembar 2018. godine, kao i razmatranje niza prijedloga rada ministarstava, agencija i direkcija u BiH za ovu godinu.\nSjednica je zakazana za 11.30 sati.


ČEFERIN OTKRIO: Evo kada će se navijači vratiti na stadione\nIzvor: SrbijaDanas.com, 22.Maj.2020, 07:51\nPredsednik UEFA optimista.\nPredsednik evropske kuće fudbala (UEFA) Aleksander Čeferin naglasio je danas da će fudbal kao sport uspeti da se izbori sa poteškoćama koje su nastale zbog pandemije korona virusa, a nada se da bi publika mogla da se vrati na stadione već na jesen. Čeferin ističe da će UEFA iz krize izaći kao pobednik i finansijski preživeti, kao i nacionalni fudbalski savez.\n- Čovečanstvo je preživelo mnoge ratove i epidemije, pa će sasvim sigurno >> Pročitaj celu vest na sajtu SrbijaDanas.com << i novi korona virus, a nadam se da će se na stadione već na jesen vratiti i navijači - kazao je Čeferin u razgovoru za ljubljanski list Dnevnik, prenela je Hina.\nPočetkom aprila je Čeferin izazvao političku buru u Sloveniji kritikujući tonove koje je u javnim nastupimao posledicama epidemije korone najavljivala vlada Janeza Janše, a mnogi su pomislili da će se aktivno uključiti u politiku. Čeferin je u intervjuu za ''Dnevnik'' naglasio da sada nema "skoro nikakav kontakt" sa vladom.\n- Nemam s njima nikakav kontakt i drago mi je da s tim ljudima imam što manje posla, a moj stav da bih im mogao pomoći pokazao se naivnim - rekao je Čeferin. - Treba prestati sa sramotnom retorikom, optuživanjem i traženjem prividnih neprijatelja od pre 70 godina i poglede usmeriti u budućnost. Većina Slovenaca je pozitivna, ali ih znaju nadglasati negativci jer su agresivni i primitivni.


Mihajlović:DS sramnom kampanjom prikriva nedostatak rezultata\nBEOGRAD- gradonačelnik Novog Sada\nBEOGRAD - Optuživanje gradonačelnika Novog Sada Miloša Vučevića da je pokušao da spreči održavanje konferencije za novinare DS u Novom Sadu, predstavlja nastavak sramne kampanje protiv SNS, ali i protiv reformi koje se u Srbiji sprovode, ocenila je potpredsednica naprednjaka Zorana Mihajlović.\nOptuživati SNS, koja predvodi vladu čije rezultate priznaju najmoćnijie države sveta, da se "opredelila za nasilje" je samo još jedan u nizu pokušaja DS da optužbama i izmišljotinama prikrije nedostatak vizije i rezultata, navodi Mihajlović u saopštenju.\nOna navodi da u Srbiji ima onih koji se bave svojim poslom, za razliku od predsednika DS Bojana Pajtića, i koji imaju rezultate, za razliku od pokrajinske vlade, koja umesto rezultata građanima servira laži.\n"Pozivam DS da, umesto napada na političke protivnike, građanima podnese jasan izveštaj šta su za deceniju gazdovanja Vojvodinom uradili da pokrajina dobije nove projekte, radna mesta i postane bolje mesto za život njenih građana", navela je Mihajlović.\nNovosadske demokrate optužile su ranije danas Vučevića da je "naredio i organizovao desant partijskih saboraca" na predstavnike demokrata koji su pokušali da se obrate medijiama ispred Gradske kuće.\nAktivisti SNS u Novom Sadu juče su sprečili predstavnike Gradskog odbora DS da održe konferenciju za novinare Gradske kuće, povodom tri godine aktuelne novosadske vlasti.\n« Haos na Horgošu 2, policija suzavacem i vodenim topovima na izbeglice DS za promenu izbornog sistema »


Za rekonstrukciju Muzeja savremene umjetnosti 480 hiljada KM\nMinistar prosvjete i kulture Republike Srpske Natalija Trivić rekla je da će Vlada početkom građevinske sezone uraditi rekonstrukciju krova i adaptaciju određenih prostora unutar Muzeja savremene umjetnosti Srpske u Banjaluci, za šta je izdvojeno 480 hiljada KM.\n"Nadam se da će to biti vjetar u leđa ovoj ustanovi kulture koja će dodatno poboljšati uslove za realizaciju svojih aktivnosti", rekla je Trivićeva novinarima tokom posjete Muzeju savremene umjetnosti.\nOna je navela da ni ove godine neće izostati kvalitetni sadržaji za publiku.\n"Ovo je jedna od reprezentativnijih ustanova u Srpskoj koja se već dokazala programskim djelom gostujućih i autorskih izložbi, nastupa na međunarodnog sceni i privlačenju stranih autora u Srpsku, gdje su građani mogli vidjeti različite izložbe i postavke", dodala je Trivićeva.\nOna je navela i da je početkom godine Ministarstvo prosvjete i kulture planiralo posjete ustanovama kulture u Srpskoj radi sagledavanja situacije i poteba da bi kultura dostigla viši nivo.\nDirektor Muzeja savremene umjetnosti Sarita Vujković rekla je da ova ustanova u ovu godinu ulazi sa velikim željama i planovima, te da se priprema za rekonstruciju objekta koja počinje početkom proljeća.\n"Ovoj rekonstrukciji prethodi izrada planova koji treba da obuhvate kompletnu rekonstrukciju zgrade, koja će se odvijati u više faze i najvjerovatnije će trajati više godina, nakon čega ćemo dobiti modernizovanu instituciju sa prostorom prilagođenim za razne izložbe koje su potrebne za savremenu umjetničku scenu", navela je Vujkovićeva.\nPrema njenim riječima, u planu je i organizovanje stalne postavke koja će biti predstavljena publici početkom 2021. godine, kada će biti proslavljeno 50 godina od osnivanja Muzeja, a u okviru novih prostora koji će se dobiti rekonstrukcijom planirano je i otvaranje biblioteke koja će biti na usluzi posebno studentima umjetnosti, ali i svim građanima.\nNatalija Trivić Muzej savremene umjetnosti


Budvi prijete sudske odluke teške 95 miliona eura\nProtiv Opštine Budva vodi se ukupno 460 sudska spora pred crnogorskim sudovima , koji su ukupno ” teški” nevjerovatnih 95 miliona eura. To je najveće breme sa kojim se suočava nova gradska uprava, i postoji velika bojazan da bi samo par sudskih procesa koji bi se završila negativno po metropolu turizma, moglo da uruši njenu sada stabilnu finanijsku situaciju.\n„Broj aktivnih parničnih predmeta u 2018.godini bio je 460. Sekretarijat za zaštitu imovine je u postupcima pred Osnovnim sudom u Kotoru, na Cetinju, u Nikšiću, u Baru, Herceg Novom, Beranama, te Privrednim, Apelacionim, Višim i Upravnim sudom Crne Gore, Vrhovnim sudom Crne Gore zastupao Opštinu Budva na 922 održana ročišta“, navodi se u izvještaju ovog sekretarijata.\nDa su tužbeni zahtjevi ozbiljna prijetnja za finansijsko funkcionisanje metrpole turizma, jasno je u svome izvještaju o reviziji završnog računa za 2018.upozorio nezavinsi revizor.\nRevizor Đorđe Rakočević kazao je na skupštinskoj sjednici, prilikom rasprave o završnom računu za prošlu godinu, da je dato mišljenje sa rezervom na završni račun, između ostalog i zbog 95 miliona eura sredstava koja lako mogu biti odliv, po osnovu utuženja Opštine od strane fizičkih i pravnih lica.\n„Protiv Opštine se vodi određeni broj broj sudskih sporova iz kojih mogu nastati obaveze po tom osnovu. Do momenta okončanja sporova nijesmo u mogućnosti da utvrdimo posledice na ukupan položaj Opštine“, naveo je neazvisni revizor uz izvještaju.


Rusija i Turska pripremile plan sveobuhvatnog primirja u Siriji - Sputnjik Srbija\n23:07 24 Jun 2021\n10:06 28.12.2016 (osveženo 11:01 28.12.2016) Preuzmite kraći link\nIstiče se da plan podrazumeva uvođenje primirja u svim delovima zemlje gde se vode borbe između opozicionih grupa i Damaska.\nShodno dokumentu, plan podrazumeva da primirje stupi na snagu večeras od ponoći i neće se odnositi na terorističke organizacije.\nUkoliko predlog bude usvojen, Rusija i Turska biće garanti sprovođenja primirja u Siriji.\nU izveštaju turske agencije „Anadolija“, međutim, navodi se da zvaničnih potvrda ovog plana za sada nije bilo.\nNešto ranije su ruski mediji, pozivajući se na izvor iz diplomatskih krugova, saopštili da Rusija i Turska u Ankari vode pregovore sa sirijskom opozicijom oko parametara uvođenja režima prekida vatre u Siriji.\nIstovremeno, šefovi diplomatije Rusije, Irana i Turske su tokom prošle sedmice razgovarali o situaciji u Siriji, a tom prilikom istaknuto je da sve tri zemlje mogu postati garanti dogovora između Damaska i opozicije.\nprimirje u Siriji, uvođenje, plan, Turska


Dačić ocenio da postoje pozitivni koraci u deeskalaciji sukoba u Ukrajini - 27.02.2015, Sputnik Srbija\nSADA NA PROGRAMU Vladimir Štimac: Šta ću reći ljudima u Zvezdi? | Miljanov korner\nDačić ocenio da postoje pozitivni koraci u deeskalaciji sukoba u Ukrajini\nPredsedavajući OEBS-a i ministar spoljnih poslova Srbije Ivica Dačić pozdravio je napredak u sprovođenju sporazuma o primirju u Ukrajini i ocenio da postoje... 27.02.2015, Sputnik Srbija\npolitika, vesti, evropa, svet, ukrajina, srbija, donbas, ivica dačić, oebs, evropska unija (eu)\n21:54 27.02.2015 (Osveženo: 16:19 05.10.2015)\n© Sputnik / Sergej Kuznjecov / Uđi u foto-galerijuIvica Dačić\nPredsedavajući OEBS-a i ministar spoljnih poslova Srbije Ivica Dačić pozdravio je napredak u sprovođenju sporazuma o primirju u Ukrajini i ocenio da postoje pozitivni koraci u deeskalaciji sukoba, saopštilo je Ministarstvo spoljnih poslova, prenosi Beta.\nDačić se danas u sedištu OEBS-a u Beču sastao s ambasadorima Trojke OEBS-a: Srbije, Nemačke i Švajcarske, s generalnim sekretarom Lambertom Zanijerom uz direktno uključenje specijalnih predstavnika iz Ukrajine — šefa Specijalne posmatračke misije i ličnog specijalnog predstavnika predsedavajućeg OEBS-u u trilateralnoj Kontakt grupi u Ukrajini.\nOn je rekao da je razgovarano o stanju u Ukrajini i sprovođenju Minskog protokola i da je konstatovano da ima napretka i poredodređenih problema i incidenata.\n„Očigledno je da je proces u Ukrajini ušao u fazu deeskalacije, odnosno da postoje pozitivni koraci koji ukazuju na to da ovo neće biti samo pauza između dva sukoba, već da će biti proces koji će na osnovu odluka ’Normandijske četvroke‘ dovesti do političkog rešenja problema u Ukrajini“, rekao je Dačić.\nPredsedavjući OEBS-a je pozdravio napredak u sprovođenju dogovora iz Minska i pohvalio političku volju koju su pokazali svi aktera, kada se radi o prekidu vatre i početku povlačenja teškog naoružanja.\nUkrajina povlači naoružanje, ali je spremna da ga vrati\n27 Februar 2015, 10:32\nDačić je rekao da su Savet bezbednosti Ujedinjenih nacija i Evropska unija tražili da se razmotri na koji način se može osnažiti Misija OEBS-a, budući da je po dogovoru toj organizaciji data ključna uloga u sprovođenju političkog dogovora na novou najviših državnih rukovodstava Ukrajine, Rusije, Nemačke i Francuske.\n„Danas sam razgovarao telefonom i sa visokom predstavnicom EU Federikom Mogerini o načinima na koji EU može da osnaži Misiju u Ukrajini. Obratiću se pismom svim ministrima spoljnih poslova zemalja članicama OEBS-a sa zahtevom da sve zemlje razmotre kako mogu pomoći kada je reč o finansijama, o tehničkim sredstvima, personalu, broju posmatrača“, rekao je Dačić.\nOn je naveo da je ove nedelje razgovarao sa svih 15 članica Saveta bezbednosti UN, ministrima spoljnih poslova Kine, Rusije, Ukrajine, državnim sekretarom SAD Kerijem, Federkom Mogerini, ambasadorima Trojke i generalnim sekretarom OEBS-a.\nU tim razgovorima je „jedinstveno istaknuta uloga Srbije“ kao predsedavajuće OEBS-u i pozitivno ocenjeno predsedavanje, „što je za spoljnu politiku i za međunarodno pozicioniranje Srbije od velikog značaja“, rekao je Dačić.\n„Važno je za Srbiju da se pokaže kao dobar pregovarač, ne samo u političkim, već i u organizacionim pitanjima, kao što su pregovorio tehničkim i organizacionim problemima, što je, recimo, način organizacije jedne mirovne misije“, rekao je Dačić.


SDP, DF i GS podnijele krivičnu prijavu protiv kompletnog zapovjednog lanca Oružanih snaga BiH – Haber.ba\nSDP, DF i GS podnijele krivičnu prijavu protiv kompletnog zapovjednog lanca Oružanih snaga BiH\nPredsjednici SDP-a, DF-a i GS-a Nermin Nikšić, Željko Komšić i Reuf Bajrović podnijeli su danas Tužilaštvu BiH u ime stranaka na čijem su čelu krivičnu prijavu protiv osoba odgovornih za niz zloupotreba položaja i ovlaštenja, te nesavjesnog rada u službi, a u vezi sa dešavanjima na obilježavanju neustavnog Dana bh. entiteta RS 9. januara i korištenja jedinica Oružanih snaga BiH, prenosi “Fena”…\nNa osnovu prikupljenih dokumenata i informacija postoji osnovana sumnja da su sve ove osobe, protivno Zakonu o odbrani BiH, Zakonu o službi u Oružanim snagama BiH i drugim relevantnim propisima, naredile ili dozvolile ili nisu spriječile upotrebu i učešće dijela Oružanih Snaga BiH na dan 9. januara 2017. godine na ceremoniji u Banja Luci, koju je organizovala Vlada bh. entiteta Republika Srpska obilježavajući 9. januar kao dan bh. entiteta RS, koji je od strane Ustavnog Suda BiH utvrđen kao neustavan.\nKako navode, naročito otežavajuću okolnost predstavlja činjenica da su sva prijavljena lica svojim postupcima u potpunosti narušila lanac komandovanja Oružanim snagama BiH.\nPodsjećaju da je temeljni princip funkcionisanja svake oružane sile upravo precizan i jasno definisan lanac komandovanja. Lanac komandovanja ključna je pretpostavka efikasnog funkcionisanja svake oružane sile. Kako navode, njegovo narušavanje ne samo da u pitanje dovodi zakonitost rada OS BiH, već u pitanje dovodi i mogućnost ukupnog funkcionisanja OS BiH koji je nezamisliv bez poštivanja zakonom utvrđenog lanca komandovanja.\n“Na ovaj način, prijavljene osobe direktno su ugrozile opstojnost OS BiH, čime je državi Bosni i Hercegovini nanijeta ogromna šteta. Pozivamo Tužilaštvo BiH da ovaj predmet uzme u razmatranje bez ikakvih odlaganja. Neprocesuiranje ovakvog nezakonitog djelovanja najviših zvaničnika u institucijama BiH, koje čine komandni lanac Oružanih snaga BiH, može imati dalekosežne posljedice po ukupnu stabilnost BiH i njen daljnji napredak u svakom pogledu”, kazali su iz SDP-a, DF-a i GS-a.\n“Ključni uslov za svaki daljnji napredak BiH jeste uspostava i puno poštivanje vladavine prava. Pred zakonom svi moramo biti jednaki. Samo država uspostavljena na takvim principima može biti garant ostvarenja prava svih naroda i građana Bosne i Hercegovine. SDP, DF i GS nastavit će se zalagati za uspostavu takve države i čin podnošenja krivične prijave samo je jedan u nizu poteza ka ostvarenju tog cilja”, navodi se u saopštenju SDP-a, DF-a i GS-a.\nTeme:Dan RS, DF, izdvojeno, krivična prijava, Oružane snage BiH, SDP, Tužilaštvo BiH


Srpska vakcina „Sputnjik V“ odobrena za upotrebu › Made-in-Germany.rs\nRuski Institut Gamileja je izdao odobrenje za upotrebu 550.000 vakcina “Sputnjik V”, koje su do 13. avgusta proizvedene u Srbiji u Institutu za virusologiju, vakcine i serume „Torlak“.\nPrema rečima ministra za inovacije i tehnološki razvoj Nenada Popovića, Institut Gamaleja sinoć je odobrio upotrebu vakcina sa Torlaka, koje su potpuno istog kvaliteta kao i originalne vakcine proizvedene u Rusiji, prenosi RTS.\nOn je istakao da je u postupku odobrenja kontrolisano 18 parametara po najvećim svetskim standardima i da svi su pokazali izvrstan rezultat, pri čemu je ispitano ukupno 960 uzoraka, tako da su sada vakcine potpuno spremne za upotrebu.\n– Imamo 550.000 vakcina, odnosno 275.000 vakcina komponente 1 i 275.000 vakcina komponenta 2, spremnih za upotrebu ovde u Srbiji, sa oznakom proizvedeno u Srbiji – rekao je Popović i dodao da će odluku o eventualnom izvozu doneti Vlada Srbije i predsednik Aleksandar Vučić.\nMinistar je objasnio da se sada treba usaglasiti sa ruskim partnerima, od kojih treba dobiti odobrenje za izvoz, kako se ne bi desilo da i jedni i drugi izvozimo na ista tržišta. Pri tom, on je izrazio uverenje da će za Republiku Srpsku, Crnu Goru, Severnu Makedoniju i BiH, odnosno za naše komšije, ovih vakcina sigurno biti u dovoljnim kolicinama.


KAMERON: Ako Britanija izađe iz EU, moglo bi da nagrne oko 50.000 migranata\nFoto: Reuters 28. Sept 2015\nKAMERON: Ako Britanija izađe iz EU, 50.000 migranata dolazi u zemlju\n08.02.2016. 17:58h 27.02.2017. 16:10h\nBritanski premijer Dejvid Kameron rekao je da bi Britanija mogla da se suoči sa dolaskom 50.000 migranata u slučaju izlaska iz Evropske unije, jer bi tada francuske vlasti odustale od dogovora da se registracija migranata vrše isključivo sa francuske strane granice.\nPotencijalni "Bregzit" - istupanje Velike Britanije iz EU, mogao bi da rezultira otvaranjem migrantskih kampova na britanskoj teritoriji ukoliko se granične kontrole premeste iz Kalea, navodi britanski list "Dejli Telegraf".\nKameron je ocenio da "nema garancija da će Francuska dozvoliti da kontrolni punktovi ostanu sa njene strane granice, ako Britanija izađe iz EU".\n"U slučaju izlaska iz EU ništa ne bi moglo da spreči hiljade migranata da preko noći prelaze Lamanš i traže azil u Britaniji", izjavio je Kameron. Telegraf navodi da britanski premijer planira da iskoristi migrantsku krizu kao argument u svoju korist u nedeljama nakon raspisivanja referenduma za izlazak Britanije iz EU.\nIz kabineta Dejvida Kamerona ocenjuju da su Britanija i Francuska postigle pozitivne dogovore o pitanju registracije migranata na granicama, kao i da bi izlazak iz EU "mogao da poremeti dogovoreno". Zagovornici raspisivanja referenduma i izlaska iz EU navode da eventualni "Bregzit" neće imati negativne posledice po Britaniju.


Inovativnost podstaknuta novim Zakonom o inovacionoj delatnosti | Domen\nInovativnost podstaknuta novim Zakonom o inovacionoj delatnosti\nDigitalizacija srpske privrede je u punom zamahu, a dokaz tome jeste činjenica da se naša zemlja, prema izveštaju Startup Genome, našla među prvih pet u kategoriji pristupačnosti talenata, a startap eko-sistem tom prilikom je ocenjen kao jedan od perspektivnijih. Radi poboljšanja perspektive rasta domaćeg digitalnog tržišta, prošle godine je Vlada Republike Srbije donela Strategiju naučnog i tehnološkog razvoja za period od 2021. do 2025. godine čiji je moto „Moć znanja”. Deo ove strategije jeste, između ostalog, i donošenje novog Zakona o inovacionoj delatnosti.\nZakon o inovacionoj delatnosti donosi brojne novine posebno značajne za progres digitalizacije srpske privrede, a pregled najbitnijih sledi u nastavku teksta.\nDefinisanje inovativnih subjekata\nPojmovi start up, spin off ili investment angel potpuno su se odomaćili u našem svakodnevnom govoru i poslovanju, ali ih srpsko pravo do donošenja novog Zakona o inovativnoj delatnosti nije prepoznavalo, odnosno nisu bili zakonski definisani.\nStartap (eng. start up)\nStartap smo ranije definisali prihvatajući najzastupljeniju njegovu definiciju − da je to kompanija koja je: a) nova; b) inovativna i c) skalabilna.\nSada prvi put od zakonodavca dobijamo sveobuhvatnu definiciju startapa koja u sebe inkorporiše sve ove bitne elemente. Dakle, startap je novoosnovano privredno društvo ili preduzetnik koji razvija inovativni proizvod/uslugu i koji pri tome ima potencijal brzog i velikog rasta. I sama definicija nam govori da startap nije bilo kakva novoosnovana kompanija. Primera radi, otvaranje tradicionalnog restorana ili pekare ne može se poistovetiti sa startapom. Tako, startap može biti samo ona nova kompanija, koja je inovativna (u našem primeru restoran ili pekara koja vrše prodaju i dostavu svoje robe onlajn, putem aplikativnog softvera) i pri tome ima veliki potencijal rasta.\nSpinof (eng. spin off)\nSa druge strane, čest je slučaj da ranije osnovana kompanija osniva novu ćerku-kompaniju sa namerom razvoja i komercijalizacije specifičnog inovativnog projekta.\nTako, kompanija koja se bavi razvojem softvera za simulaciju ljudskih pokreta (npr. za medicinske potrebe), može odlučiti da deo svojih resursa uloži u gejming industriju i za tu potrebu osnuje kompaniju koja će se baviti razvojem video-igara u kojima su pokreti od presudnog značaja (igre sa sportskom tematikom: fudbal, košarka, hokej). Reč je o naročitoj podvrsti startapa koja se naziva spinof.\nTakođe, za mlade inovativne kompanije, koje se na samom početku svog poslovanja suočavaju sa velikim troškovima razvoja budućeg proizvoda, od ogromnog značaja su potencijalni investitori, pa tako dolazimo i do definicije poslovnog anđela. To su investitori koji su spremni da ulažu finansijska sredstva u razvoj inovativnog projekta.\nPored navedenog, zakon govori i o drugim inovativnim subjektima kao licima koja se bave inovacionom delatnošću i koja su upisana u registar subjekata nacionalnog inovacionog sistema. Navedeno znači da zakon ne zatvara krug inovativnih privrednih subjekata, već ostavlja prostora i za one koji eventualno nastanu u budućnosti.\nNaučno-tehnološki parkovi (NTP) i formiranje njihove mreže\nSrbija ima nekolicinu naučno-tehnoloških parkova (NTP), među kojima su najpoznatiji oni u Beogradu, Nišu, Novom Sadu i Čačku. U inovativnoj delatnosti njihova funkcija je veoma značajna, s obzirom na to da podstiču ekonomski razvoj kroz promociju i progres inovacione delatnosti. Oni ujedno i stimulišu i upravljaju tokovima znanja i tehnologija između tržišta, privrednih subjekata, naučnoistraživačkih organizacija i akademske zajednice. Naučno-tehnološki parkovi pružaju podršku mladim inovativnim kompanijama tako što predstavljaju inkubator znanja, obezbeđuju i pristupačno korišćenje poslovnih prostorija (coworking space), održavaju različite obuke i treninge i sl.\nNovim zakonom predviđena je mogućnost udruživanja više NTP u tzv. mreže naučno-tehnoloških parkova čija je funkcija savetodavna, što će dovesti do bržeg protoka informacija, olakšanog praćenja i koordinacije rada unutar svakog NTP, itd. Cilj je da se kroz razmenu informacija spreče dvostruki napori kompanija koje istražuju i razvijaju isti ili sličan proizvod, a ukoliko se to desi, podsticaće se sinergija i razmena znanja radi povećanja konkurentnosti na svetskom tržištu.\nUspostavljanje posebnog registra subjekata nacionalnog inovacionog sistema\nU ovaj registar upisuju se inovativni subjekti, kao i subjekti inovacione infrastrukture radi vođenja brojčane evidencije. Međutim, glavni razlog uvođenja ovog registra jeste olakšano finansiranje inovacione delatnosti, kao i sprovođenje ekonomskih podsticajnih mera i preduzimanje drugih stimulativnih procedura i postupaka.\nPoseban režim intelektualne svojine\nIzmeđu inovativnih kompanija i prava intelektualne svojine postoji jaka korelacija. U najvećem broju slučajeva inovativni subjekti razvijaju proizvod koji se može štititi nekim pravom iz korpusa prava intelektualne svojine kao što su: patent, mali patent, autorsko delo (računarski program) itd.\nBitno je ukazati da prava intelektualne svojine nastala kao rezultat istraživanja u akreditovanoj naučnoistraživačkoj organizaciji finansiranoj sredstvima iz budžeta Republike Srbije uživaju poseban pravni tretman, s obzirom na to da se u ovom slučaju primenjuje Zakon o nauci i istraživanjima.\nKada je rezultat istraživanja finansiran sredstvima iz budžeta Republike Srbije, u vidu pronalaska (patent i mali patent), pravo na sticanje patenta i malog patenta ima realizator istraživanja (akreditovana naučnoistraživačka organizacija), dok pronalazač ima pravo da mu to svojstvo bude priznato, odnosno da u prijavi bude naznačen kao pronalazač.\nSa druge strane, ukoliko je patent ili mali patent ekonomski iskorišćavan, pronalazač ima pravo na naknadu u iznosu od najmanje 50% od dobiti koju je realizator istraživanja ostvario iskorišćavanjem patenta, odnosno malog patenta.\nTakođe, kada je više učesnika u istraživanju stvorilo pronalazak, njihovo učešće u dobiti zavisi od pojedinačnog doprinosa u stvaranju pronalaska, a ako se pojedinačni doprinosi ne mogu utvrditi, tada svi pronalazači imaju pravo na podjednake delove.


Izvor vijesti: Kurir\nPodnaslov: Ruski zvaničnik\nTizer: Predsjednik ruske Državne dume Vjačeslav Volodin objavio je na društvenim mrežama listu "neprijateljskih nacija".\nListu predvode SAD, sa 1.983 različite sankcije uvedene Rusiji, prema Volodinovom broju. Slijede Kanada, Švajcarska, Britanija, EU kao jedinstvena celina, Australija i Japan.\n"Uvođenjem nelegalnih sankcija Rusiji, ove države su izazvale skok cena energije i hrane",izjavio je ruski zvaničnik.\n"To su glavni krivci za sadašnje nevolje i buduće krize širom svijeta", dodao je on.\nIako mnogi tvrde da je rat u Ukrajini pokrenuo skok cijena, "Raša tudej" piše da su cijene energije dostizale rekordno visoke nivoe u Evropi prije ruske ofanzive na Ukrajinu, kao i da sankcije Rusiji čine da sve bude još gore.\nSankcije su takođe pogoršale rusku i bjelorusku hemijsku industriju, uključujući i đubriva, piše ruski medij.\nGeneralni sekretar UN Antonio Gutereš rekao je u srijedu da ograničenja na rusku hranu i đubriva moraju biti ukinuta kako bi se izbjegla velika kriza. U suprotnom bi "desetine miliona ljudi prevrnuli preko ivice u nesigurnost u vezi sa nabavkom hrane, praćenu neuhranjenošću i masovnom glađu u krizi koja bi mogla da traje godinama", upozorio je on.\n19.05.2022 - 21:15 | *\nTagovi: Sjedinjene Američke Države SAD, Rusija, Spisak, nacije


Pokrenuta istraga protiv stražara u zloglasnom logoru Dretelj - 2003-10-30\nKantonalno tužilaštvo u Mostaru potvrdilo je kako je na osnovu saglasnosti Haškog tribunala pokrenuta istraga protiv dvojice stražara i trojice pripadnika vojne policije HVO-a, koji su bili angažovani u zloglasnom logoru Dretelj, kod Čapljine.\nIstovremeno, iz izvora u mostarskom Tužilaštvu, saznaje se kako je iz Haga stiglo odobrenje za procesuiranje sedam lica, osumnjičenih da su počinili ubistva nad više od stotinu civila i da su ih bacili u dvije masovne grobnice na lazu u Mostar.\nOff: Prema informacijama iz Kantonalnog tužilaštva u Mostaru, Haški tribunal dao je saglasnost za prvo provođenje istrage nad počiniocima ratnih zločina u logoru Dretelj, kroz koji je, prema podacima iz Tužilaštva, prošlo više hiljada Bošnjaka.\nTako su, zbog sumnji da su počinili ratni zločin protiv civlnog stanovništva i ratnih zarobljenika, pokrenute istražne radnje protiv pripadnika vojne policije HVO-a, Gojka Šokote, zvanog Goja, Vida Palamete, zvanog Dugi i Mije Banovića, zvanog Brada, te stražara Ade Alagića i Mehe Gušića, saznaje se iz Tužilaštva.\nTokom istrage, uzete su izjave 30-ak direktnih svjedoka događanja u Dretelju, a još 49 svjedoka će dati svoj iskaz.\nMostarsko tužilaštvo očekuje iz Haga odobrenje i za provođenje istrage protiv osoba koje su imale komandnu odgovornost za zlodjela u Dretelju, međutim, o detaljima još ne žele govoriti.\nTakođer, iz izvora u mostarskom kantonalnom Tužilaštvu, saznaje se da je iz Haga stiglo odobrenje za pokretanje istrage protiv sedam lica, koji su osumnjičeni za ubijanje i bacanje u dvije masovne grobnice kod Mostara preko 100 bošnjačkih i hrvatskih civila na ljeto 1992. godine, uoči povlačenja JNA i srpskih snaga iz doline Neretve.\nU Tužilaštvu se saznaje da je istraga praktično okončana i da je u toku pisanje optužnice protiv navedenih sedam lica.


Cene mogu samo da rastu: Koliko trenutno košta iznajmljivanje garaža po Srbiji - 22.02.2021, Sputnik Srbija\nIzdavanje garažnih mesta pokazalo se kao unosan posao. Kako su mediji ranije preneli, ono se pokazuje kao isplativije od rentiranja stanja, jer bez gotovo imalo... 22.02.2021, Sputnik Srbija\nCC0 / / Garaža\nIzdavanje garažnih mesta pokazalo se kao unosan posao. Kako su mediji ranije preneli, ono se pokazuje kao isplativije od rentiranja stanja, jer bez gotovo imalo ulaganja cena bude skoro pa ista – navodno do 200 evra na mesečnom nivou.\nUz to, cveta i kupovina. Izveštaj Republičkog geodetskog zavoda (RGZ) za poslednji kvartal prošle godine zabeležio je povećanje broja prometovanih garažnih prostora za 17,7 odsto u odnosu na treći kvartal. Po gradovima, porast prometa garažnih prostora zabeležen je u Novom Sadu 26,2 odsto, Nišu 28,6 odsto i Beogradu 16,2 odsto, dok je u Kragujevcu broj prometovanih garažnih prostora ostao praktično isti, navodi se u zvaničnoj analizi.\nNa sajtu za prodaju i izdavanje nekretnina „4zida.rs“ polovina svih garaža koje se izdaju se nalazi u Beogradu. Cene garaža za izdavanje u Beogradu se kreću od 50 do 100 evra, a najveći broj njih se izdaje za 80 evra.\n„Tek tri garaže se izdaju za cenu višu od 100 evra i njihova cena je 140, 150 i 350 evra. Dve garaže čija je cena 140, odnosno 150 evra su luksuznije garaže koje imaju video-nadzor i daljinsko upravljanje, a garaža čija je cena 350 evra je potpuno opremljena kao automehaničarska radnja, ima 40 metara kvadratnih i predstavlja odličan izbor ako neko želi da se bavi ovom delatnošću, te joj je cena više u skladu sa poslovnom prilikom, a manje u skladu sa prosečnim cenama garaža“, pojašnjavaju sa pomenutog sajta.\n„Ono što je zanimljivo jeste da se na sajtu „4zida.rs“ iznajmljuju ne samo garaže, nego i parking mesta – otvorenog tipa, najčešće u dvorištu zgrada. Interesantno je da cena izdavanja parking mesta u Beogradu gotovo identična kao cena izdavanja garaža. Ovo nam pokazuje da je u Beogradu parking sve veći problem, ali i to da kupovina garaže ili rezervisanog parking mesta može predstavljati i odličnu investiciju“, zaključuju sagovornici.\nKada je reč o prodaji garaža, njih na sajtu „4zida.rs“ ima duplo više oglašeno nešto što ima garaža koje se izdaju.\nSlično kao i kod izdavanja, i ovde je najveći broj garaža u Beogradu, tačnije dve trećine od ukupnog broja. Najveći broj garaža za prodaju u prestonici nalazi se na Zvezdari i Vračaru, na potezu od Cvetkove pijace do Crvenog krsta, kao i na Novom Beogradu.\nNajjeftinije garaže u Beogradu se prodaju za 5.000 evra, ali njih ima svega nekoliko na navedenom sajtu, te možemo reći da su garaže po ovoj ceni prava retkost. Najveći broj garaža ima cenu od 8.000 do 10.000 evra.\n„Kupovina garaže po ovoj ceni može da predstavlja odličnu investiciju za iznajmljivanje, koja bi se isplatila za 8 do 10 godina ako bismo garažu iznajmljivali po ceni od 80 ili 100 evra“, ističu.\n„Na sajtu ’4zida.rs‘ mogu se naći i skupe garaže za prodaju, čija cena iznosi kao garsonjera u manjim gradovima, ali ovde se obično radi o garažama veće kvadrature – 30, 40 metara kvadratnih i više, u koje stanu dva ili više vozila. Uopšteno gledano, prosečna cena garaža u Beogradu kreće se oko 850 evra po metru kvadratnom. Ipak, u pojedinim luksuznim blokovima, kao na primer u A bloku, cena garaže od 12 metara kvadratnih kreće se od 18.000 do 20.000 evra, pa vidimo da za garaže u luksuznim stambenim blokovima ne važi cena garaže od 850 evra po metru kvadratnom“, navode sa sajta „4zida“.\nKako ističu, predviđanja su da će cene garažnih i parking mesta u Beogradu nastaviti da rastu, jer se, bar u skorijoj budućnosti, neće rešiti problem manjka parkinga u glavnom gradu.\nZašto je na istoku Srbije zavladala pomama za nekretninama, cene skočile 20 odsto\n„Zemljotres“ posle zemljotresa: U srpskom komšiluku eksplodirale cene nekretnina


Atlas ljudskog tela\nPRVA BEBA U GRAČANICI Prvog dana Nove godine rođen dečak\nEpidemiološka situacija na Kosovu i Metohiji stabilna, zbog velikog broja stanovnika koji rade u Italiji MOGUĆE ŠIRENJE KORONA VIRUSA\nSCENARIO KOJI NIJE SMEO DA SE DESI, DESIO SE Korona je ušla u zdravstveni sistem Srbije, šta to sada sve menja\nScenario koji prema mišljenju stručnjaka nikako nije smeo da se dogodi, upravo se dešava Srbiji - korona virus je ušao u zdravstvene institucije.\nU Republici Srbiji je do 15 časova registrovano ukupno 2.447 potvrđenih slučajeva COVID 19.\nTuga u Varvarinu, OMILJENI LEKAR PREMINUO od korona virusa\nPoznati lekar iz Varvarina M. V. (56), kod koga je potvrđen virus korona pre dve nedelje, preminuo je danas u Kliničkom centru u Nišu.\nU poslednja 24 sata u Srbiji je od posledica korona virusa preminulo troje ljudi, rekla je na današnjoj konferenciji za medije dr Darija Kisić Teopavčević . Od poslednjeg preseka do danas u 15 časova, testirane su 1074 osobe, 247 je pozitivno na korona virus.\nVeroučitelj P. J. (39), koji je, kako je saopštila Eparhija valjevska preminuo 5. aprila u KBC „Dragiša Mišović“ u Beogradu, gde se nalazio na lečenju zbog jake upale pluća, uzrokovane korona virusom, sahranjen je danas.\nJelena Trivan pozitivna na korona virus, juče primljena u bolnicu\nDirektorka "Službenog glasnika"Jelena Trivan pozitivna je na korona virus, potvrđeno je Blicu.\nSa virusom korona u Srbiji se, kao i širom sveta, nažalost, šire i lažne vesti, pa čoveku, da bi ostao živ i zdrav, ne preostaje ništa drugo nego da se od dezinformacija izoluje, baš kao i od Covid-19.\nSAZNAJEMO Porodilište u Šapcu ponovo otvoreno: Prostorije dezinfikovane nakon što je otkriveno da jedna medicinska sestra ima korona virus\nPorodilište u Šapcu ponovo radi nakon dezinfekcije objekta koja je izvršena pošto je potvrđeno da je jedna od medinskih sestrara pozitivna na korona virus.\nZARAŽENO JOŠ 247 OSOBA Korona virus potvrđen kod 2.447 ljudi\nPrema poslednjim podacima, u Srbiji je danas do 15 časova registrovano još 247 slučajeva korona virusa, čime je ukupni broj zaraženih dostigao 2.447.\nVučić: Bolnice u Beogradu su nam pune, to je najveći problem\nAKCIJA KAKVA NIJE VIĐENA Zvezdino iznenađenje za navijače VETERANE!


Pala kiša, ponovo poplavljene ulice - Ozonpress :: internet portal\nTag: Kiša, poplava\nKratkotrajno ali snažno nevreme koje je kasno večeras pogodilo Čačak sa okolinom ponovo je napravilo već i ranije viđene probleme, kako na gradskom tako i u prigradskom području Čačka. Kako Epicentar press saznaje, voda je prekrila neke ulice u naselju Atenica, a najteža situacija je, kako nam javljaju naši sugrađani, u Ulici br. 66, u kojoj je inače i do sada bilo problema. Kako saznajemo, struje nema u delu naselja Trnava, Atenica, a nije je bilo tokom snažnog nevremena i u selima od Vape do Mršinaca i Slatine.\nUlica Ciglarska, Foto: DDPČ, screenshot\n– Koliko puta treba da se ovo desi da neko shvati da ovoliku vodu koja se sjuri u ovako male cevi u Ciglarskoj, sistem ne može da primi – napisali su iz Udruženja „Poplavljeni“ na fejsbuku uz propratne snimke.\nStanar ulice l oktobar 07/08/2020 u 22:47 Odgovorite\nPoplava i u Prosvetinom soliteru (soliter prekoputa medicine rada).\nAtenica 08/08/2020 u 00:14 Odgovorite\nMožemo li da zamolimo Ozonpress da postavi pitanje nadležnima u Elektrodistribuciji u vezi nestanka električne energije u delu Atenice i Trnave pri svakoj grmljavini, a što traje već duže od pola godine?\nStalno apeluju da redovno plaćamo električnu energiju, a u 21. veku nisu sposobni da obezbede redovno napajanje potrošača ni pri najslabijoj oluju, što se nije dešavalo ni pre 40 godina.\nJefta Bozanic 08/08/2020 u 06:06 Odgovorite\nKako vas nije sramota kako izvestavate pakdnas u. Selu Kukici pliva voda ifekalija svugde po domaćinstvima kanali puni vode avi ne pominjete Kukice parica te o Slatini varosici onaje. Nabrđu inepostojisanse da tmobude poplava agde pliva sve podvodnom vineizvestavate stiditese malo\nZnam i ja po nešto 08/08/2020 u 07:38 Odgovorite\nIzvini Jefto!Ljudi izveštavaju sa lica mesta,a Ozon objavljuje.Evo ti si izvestio i sada,svi znamo i za Kukiće!\nSms 08/08/2020 u 06:37 Odgovorite\nSve je to normalno. Da vam nije mozda Milun ili Bojovic krivi?\nzeljko damjanovic 08/08/2020 u 08:02 Odgovorite\nNormalno da sahte nebudu ocistene a da opet su hiljadugodisnje kise, e moji napredni botovi !


STIŽE POMOĆ: Požar na Staroj planini gasiće i ruski Iljušin | Ekspres.net\nSTIŽE POMOĆ: Požar na Staroj planini gasiće i ruski Iljušin\nSrbija je zatražila pomoć Rusije u gašenju požara na Staroj planini, u kojem za sada nisu ugroženi ljudski životi i imovina, rekao je načelnik Sektora za vanredne situacije Predrag Marić i dodao da se očekuje da će ruski avion “Iljušin 76” stići u Srbiju narednih dana.\n“To je njihov, ali možda i u svetu, najbolji avion za gašenje požara. Reč je o letelici koja nosi 42 tone vode, ima 10 članova posede. Očekujemo u narednih dan ili dva da taj avion dođe u Srbiju i da se uključi u akciju gašenja iz vazduha, što će našim ljudima znatno olakšati posao”, rekao je Marić.\nOn je naglasio da je od jutros na terenu oko 200 ljudi angažovano na četiri sektora, i to 90 vatrogasaca, 50 pripadnika žandarmerija, radnika “Srbija šuma” i meštana.\nPovezane vesti – POŽAR NA STAROJ PLANINI: Helikopteri izviđaju, angažovane sve raspoložive snage\nPojašnjava da je požar na velikoj visini i da se do mesta gde gori šuma i rastinje ne može doći vozilima već mora da se pešači oko dva sata.\n“Pokušaćemo danas gašenje iz vazduha. Juče nismo mogli zbog gustog dima. Dva helikoptera MUP-a Srbije će danas oko podneva obaviti izviđanje i ako bude uslova vršiti gašenja”, naveo je on.\nMarić navodi da je jedna desetina požara je na srpskoj strane, a devet desetina je na na bugarskoj.\nTags požarrusijaStara Planinavatrogasci\nI DALJE GORI NA SUVOJ PLANINI: Morali da reaguju helihopteri POŽAR NA STAROJ PLANINI: Helikopteri izviđaju, angažovane sve raspoložive snage BEOGRAD Žena nastradala u požaru KATASTROFA U RUSIJI: Bukte milioni hektara šuma, dim ugrožava naselja


f Pokrajina pomogla 130 projekata zaštite ugroženih vrsta - Arhus Centar Subotica\nPokrajina pomogla 130 projekata zaštite ugroženih vrsta\nNOVI SAD - Vlada Vojvodine je danas objavila da je lane sufinansirala više od 130 projekata zaštite retkih i ugroženih vrsta i osetljivih ekosistema.\nTi projekti, sprovdeni preko Sekretarijata za zaštitu životne sredine, odnosili su se na vlažna staništa, autohtone šume, slatine, stepe i peščare, na unapređenje rada čuvarske službe i promociju zaštićenih područja.\nFormirano je 14 centara za posetioce, izgrađene su osmatračnice, trasirano je i uređeno nekoliko desetina kilometara staza za posetioce, postavljene su informativne table, štampane mape i promotivni materijal.\nTaj rad se nastavlja, zaključila je Vlada koja smatra da će zaštićena područja od međunarodnog značaja, pomoći i lokalni razvoj.\nPokrajinska vlada je danas prihvatila informaciju o stanju i aktivnostima 2012. godine u sprovođenju međunarodne, "Ramsarske konvencije o zaštiti vlažnih staništa od međunarodnog značaja, posebno staništa ptica-močvarica".\nTa konvencija, nazvana po gradu u Iranu u kojem je doneta 1971, stupila je na snagu 1975. godine, a uređuje zaštitu i održivo korišćenje vlažnih staništa kako bi se sprečilo njihovo smanjivanje i nestajanje, a unapredile njihove privredne, kulturne i naučne vrednosti, i vrednosti kao mesta za odmor.\nOsam takvih područja u Vojvodini, sa 57.255 hektara su Obedska bara, Ludoško jezero, Carska bara, Slano Kopovo, Labudovo okno, Gornje Podunavlje, Zasavica i Koviljsko-petrovaradinski rit.